Plnoštíhle herečky sa odhalili v reklame, vyjadrili lásku k svojmu telu

Rozhodli sa posúvať hranice v nazeraní na krivky žien.

Milujú svoje telo a nehanbia sa za to, aj keď majú kilá navyše. S týmto odkazom sa herečky Danielle Brooks (27) a Gabourey Sidibe (33) zapojili do kampane siete oblečenia Lane Bryant, ktorá sa zameriava na módu pre plnoštíhle ženy. Loading
 ... Pripojili sa tak k plus-size modelkám Candice Huffine, Ashley Graham a Alessandre Garcia, ktoré s Lane Bryant spolupracovali už aj v minulosti a  hviezdia opäť aj v najnovšej reklame. Rovnako ako aktuálna jesenná kampaň s podtitulom #ThisBody (toto telo), aj tie minulé boli ladené v štýle pozitívneho prístupu k vlastnému výzoru. Loading
 ... Známe ženy sa objavili v krátkom reklamnom videu, v ktorom čítajú skutočné komentáre zo sociálnych sietí na adresu ich kriviek a zároveň tancujú a hrdo pózujú pred objektívom v spodnom prádle. Všetkých päť účinkujúcich má pritom dostatok skúseností s netaktnými a nenávistnými poznámkami na ich adresu. Vo videu spomínajú nielen narážky na ich konfekčnú veľkosť, ale napríklad aj neschopnosť byť úspešné bez protekcie rodičov či na to, že kazia titulné strany magazínov. „Veľké neznamená vždy aj krásne“ – tvrdí jeden z komentujúcich, kontruje mu však ďalší žiadajúc: „Pochváľ sa tým nádherným telom!“ Značka sa teda snaží poukázať aj na milé a pozitívne ladené komentáre, ktoré majú všetky ženy inšpirovať k tomu, aby sa cítili dobre vo vlastnom tele. Brian Beitler, marketingový šéf značky Lane Bryant, vysvetlil cieľ kampane takto: „S neustálym rastom sociálnych médií rastie na dennom poriadku aj skúmanie ženských tvárí, a to v pozitívnom, aj v negatívnom svetle. Kampaň '#Toto telo je stvorené, aby žiarilo' má za cieľ ukázať všetkým ženám, že je možné ďalej žiariť napriek tomu, čo hovoria iní.“ Herečka Danielle Brooks sa zase pre magazín People vyjadrila, že je nadšená zo svojej účasti na kampani, pretože skutočne verí jej obsahu a cieľu, teda láske k svojmu telu. „Máme hlas a máme platformu na to, aby sme naozaj zmenili spôsob, akým sa ženy pozerajú na svoje telá. Chceme byť toho súčasťou,“ vyhlásila. Loading
 ... Lane Bryant pritom nie je jediná značka, ktorá sa snaží robiť takzvanú „inkluzívnu módu.“ Ide o spôsob, ako spraviť módny priemysel univerzálnejším a teda pre všetkých. Znamená to napríklad, že dizajnéri do svojich kampaní najímajú plus-size či iné netypické modelky, ich línie myslia nielen na štíhle tvary žien, berú do úvahy kultúrne odlišnosti v obliekaní a kreácie vytvárajú aj pre nie celkom bežných zákazníkov, napríklad hendikepovaných ľudí. Jednou z nich je napríklad britská sieť Simply Be, ktorá spája výrobky značiek určených pre plnoštíhle postavy. Začiatkom tohto roka sa kolekciou pre hendikepované deti „blysol“ aj Tommy Hilfiger, Dolce & Gabbana zase pred letom predstavili líniu oblečenia pre moslimky. Postupné kroky módnych domov a (nielen) renomovaných návrhárov tak pomaly, ale isto ukazujú, že budúcnosťou módnej branže je práve inklúzia.


Podozrivý vrah švédskej novinárky súhlasil s predĺžením väzby

Muž sa priznal, že telo  Kim Wallovej rozštvrtil a hodil do mora. Popieral však, že by bol aj jej vrahom.

ŠTOKHOLM. Dánsky vynálezca podozrivý z vraždy švédskej novinárky dobrovoľne súhlasil, že v cele predbežného zadržania ostane do 10. januára. Oznámila to v pondelok Dánova právna zástupkyňa. Peter Madsen je v Dánsku vo vyšetrovacej väzbe, pričom je predbežne obvinený zo zabitia a zneuctenia a zbavenia sa pozostatkov 30-ročnej novinárky Kim Wallovej. Žurnalistku videli naposledy živú v auguste nastupovať do Madsenovej amatérsky vyrobenej ponorky. Obhajkyňa Betina Haldová Engmarková pre noviny Ekstra Bladet povedala, že Madsen s pobytom vo väzbe súhlasil. Jej klient ale obvinenie zo zabitia Wallovej odmieta, dodala. Lehota aktuálneho predbežného zadržania sa mala vynálezcovi skončiť v stredu. Kodanská polícia sa k citovanej informácii nevyjadrila, uviedla agentúra DPA. Vynálezca a majiteľ ponorky sa v októbri priznal, že telo novinárky rozštvrtil a hodil do mora. Popieral však, že by bol aj jej vrahom. Svoju výpoveď ohľadne nevyjasnených okolností Wallovej smrti pritom už predtým niekoľkokrát zmenil. Wallovú spočiatku vyhlásili za nezvestnú, po viac ako desiatich dňoch však vylovili z mora pri dánskom pobreží jej trup, od ktorého boli úmyselne oddelené hlava a končatiny. Neskôr sa podarilo nájsť i ďalšie časti tela, na ktorom sa našlo 15 bodných rán. Prokuratúra doposiaľ v tomto prípade oficiálnu žalobu nevzniesla. Začiatok súdneho procesu je naplánovaný na marec.


Na Ukrajine sa zrútil vojenský vrtuľník, zomreli štyria ľudia

KYJEV. Vrtuľník ukrajinskej armády sa zrútil v stredu večer v Rivnenskej oblasti ležiacej na západe krajiny. Havária si vyžiadala životy štyroch príslušníkov ozbrojených síl, informovala vo štvrtok agentúra AFP s odvolaním sa na ukrajinskú armádu. Vrtuľník typu Mi-8 havaroval počas výcvikového letu. Na jeho palube prišli o život traja členovia posádky a veliteľ 16. samostatnej leteckej brigády pozemných síl. Príčina havárie nebola bezprostredne známa. Nový ukrajinský prezident Volodymyr Zelenskyj vyjadril pozostalým po obetiach tragédie sústrasť. Dohľadom nad vyšetrovaním havárie poveril novovymenovaného náčelníka generálneho štábu ozbrojených síl Ruslana Chomčaka. "Naša armáda by nemala prichádzať o ľudí počas cvičení a manévrov," odkázal Zelenskyj. Zelenskyj, niekdajší televízny komik, zaznamenal v aprílových prezidentských voľbách drvivé víťazstvo na základe sľubov, že opätovne naštartuje ukrajinský politický systém a zbaví štát vplyvu mocných oligarchov. Pomohla mu aj nespokojnosť obyvateľstva s vedením krajiny v súvislosti s vojnou Kyjeva s Ruskom podporovanými separatistami. Boje v dvoch najvýchodnejších regiónoch Ukrajiny v blízkosti jej hraníc s Ruskom si za uplynulých päť rokov vyžiadali viac ako 13.000 obetí na životoch, mnoho zranených i utečencov.


Fico: Pri výbere nového šéfa RTVS neexistuje žiadna dohoda

BRATISLAVA. Premiér Robert Fico (Smer) tvrdí, že pri výbere nového šéfa RTVS neexistuje žiadna dohoda. "Každý kandidát má rovnaké šance," povedal Fico v nedeľnej televíznej diskusii V politike na TA3. Premiér nevylúčil žiadneho kandidáta, no pripustil, že "možno zostane terajší riaditeľ RTVS", ktorým je Václav Mika. "Urobil dobrú robotu, pokiaľ ide o programy pre ľudí. Ale čo sa týka spravodajstva, som nespokojný," dodal predseda vlády. "Ale aby som len nekritizoval, urobilo sa tam aj kus dobrej roboty, pokiaľ ide o programy pre ľudí, som rád, keď na "dvojke" vidím zaujímavé filmy," dodal premiér. V relácii vystúpil aj šéf SNS Andrej Danko, ktorý tvrdí, že Mika prebral RTVS po "ťažkom období rabovania". Danko vraví, že pozná štyroch kandidátov na šéfa RTVS. "Slovensko je malá dedina, ľudia sa tu poznajú, nerobil by som z toho drámu," uviedol. Pri rozhodovaní bude pre neho dôležité, ako bude RTVS nakladať s financiami. Inštitúcia je podľa neho v zlom technickom stave. "Bojím sa tam ísť aj na toaletu," povedal Danko. Danko rešpektuje súčasného generálneho riaditeľa Miku i jeho "etapu v RTVS". Predseda parlamentu nechcel predbiehať, či sa koalícia dokáže zhodnúť na jednom mene. "Je to vec diskusie," povedal Danko. Nepáčila sa mu myšlienka zvyšovania koncesií, on by ich ani nechcel. Danko tvrdí, že pri verejnom vypočúvaní si bude ctiť každého kandidáta, zameria sa na to, ako si chcú uchádzači poradiť s dramaturgiou. Podľa šéfa opozičnej SaS sa buď opozícia dohodne na kandidátovi, alebo je v hre zelená karta.  "Jedna možnosť je zelená karta, druhá možnosť je, že sa dohodneme viacero strán alebo my ako strana," uviedol v diskusnej relácii Sulík. Poslanec pritom nechce predbiehať a hovoriť o konkrétnych menách. "My (opozícia) si ich ideme najprv vypočuť. Máme nejakého kandidáta, ale povieme až po vypočutí. Alebo možno nepovieme vôbec a dáme poslancom zelenú kartu a uvidíme, kto bude zvolený," skonštatoval Sulík. Na margo doterajšieho riaditeľa RTVS Václava Miku, ktorý je tiež jedným z kandidátov, sa vyjadril, že "v porovnaní s velikánmi, ktorí tam boli pred ním, to robil relatívne dobre".  Kotlebova extrémistická strana ĽSNS Miku nepodporí, hoci zatiaľ nemá vybraného kandidáta. Vypočutie všetkých kandidátov bude v utorok 30. mája, šéfa RTVS bude voliť Národná rada v júni. O pozíciu sa zaujímali dvanásti uchádzači, traja však nesplnili podmienky výberového konania. Za šéfa RTVS kandidujú Peter Abrahám, Richard Dírer, Fedor Flašík, Norbert Majer, Václav Mika, Jaroslav Rezník, Michal Ruttkay, Zuzana Ťapáková a Stanislav Velitzky. Predseda parlamentu oceňuje, že vláda pristúpila k verejnému vypočúvaniu kandidátov na post šéfa Úradu pre verejné obstarávanie (ÚVO). Nevidí nič zlé na tom, že špičky z Mosta-Híd sa pred verejným vypočúvaním stretli s kandidátom Jurajom Mérym, generálnym riaditeľom sekcie riadenia projektov na ministerstve dopravy. Koaliční lídri majú podľa neho právo na súkromné stretnutia. "Keby som tu v tom čase bol, tiež by som sa stretol, nevidím na tom nič neštandardné," povedal Danko. Fico v relácii povedal, že medzi koaličnými partnermi je dôvera a Bugár sa môže s ľuďmi slobodne stretávať. "Na normálnych stretnutiach nevidím nič zlé. Mám si pospomínať, kto sa s kým postretával? A títo ľudia normálne fungujú," uviedol Fico a pripomenul rozhovor medzi šéfom SaS Richardom Sulíkom a Mariánom Kočnerom. Premiér tvrdí, že koalícia má záujem na transparentnom procese výberu kandidáta na ÚVO.Pri nedávnom verejnom vypočutí kandidátov na Úrade vlády sa premiér pri hlasovaní zdržal. Vláda nominanta na predsedu ÚVO nevybrala. Fico tvrdí, že ÚVO je dôležitý úrad a treba vyberať zodpovedne, vypočutie sa preto zopakuje.


Facebook v práci už nebude problémom

Nová služba Facebook at Work má oddeliť pracovné povinnosti od súkromia.

MOUTAIN VIEW, BRATISLAVA.  Už na budúci mesiac sa Facebook chystá spustiť sociálnu sieť pre firmy a ich zamestnancov. Facebook at Work má za sebou fázu uzavretého testovania a otvorí sa širokej podnikovej verejnosti. Cieľom je ponúknuť firmám nástroj na šikovnú komunikáciu so zamestnancami, ktorý je vybavený pomôckami pre správu úloh, pracovného času a ich plánovanie. V súčasnosti niektoré firmy využívajú Convo, Salesforce Chatter či Microsoft Yammer. Po vzore konkurenčných projektov bude nová služba od Facebooku spoplatnená. Kým Facebook vidí prednosť svojho projektu v tom, že takmer každý vie ako používať Facebook, atraktívna má byť aj cenotvorba. Firmy nebudú mesačné poplatky uhrádzať v závislosti na počte predplatených používateľských účtov. Cena sa odvinie od skutočného používania. Za zamestnancov, ktorí Facebook at Work nevyužívajú naplno teda nebudú musieť platiť. Takúto politiku do cien ostatné firmy zatiaľ nepreviedli. Facebook at Work má oddeliť pracovné povinnosti a prostredie od súkromných bez toho, aby museli ľudia používať samostatný používateľský prístup a prostredie v ktorom pracujú. Jednoducho si prepínačom zvolia či budú mať pred sebou súkromný alebo pracovný Facebook. Firma podľa magazínu TechCrunch o novej platforme hovorí už dlhšie a v minulosti v krátkosti informovala aj o firmách, ktoré skúšobne projekt používajú.


Lalkovič pomohol gólom k výhre Olomoucu, Slavia remizovala s Libercom

Fortuna liga (1 - 6)

Fortuna liga (7 - 12)

Hamšík v Číne

Premier League

La Liga

Bundesliga

Serie A

Česká liga

Slovenský futbalista skóroval v nadstavenom čase.

PRAHA. Slovenský futbalista Milan Lalkovič spečatil svojím gólom víťazstvo Sigmy Olomouc 2:0 na pôde Fastavu Zlín v zápase 26. kola najvyššej českej súťaže. Na ihrisko prišiel v 64. minúte a v nadstavenom čase strelil druhý gól hostí. Prekvapením bola prehra tretej Sparty Praha na ihrisku FK Mladá Boleslav (1:2). "Rudí" prehrali prvýkrát v jarnej časti a nevyužili šancu priblížiť sa druhej Plzni na rozdiel dvoch bodov. Na čele ja naďalej Slavia Praha, ktorá v zostave so slovenským krídelníkom Miroslavom Stochom remizovala s Libercom 1:1. "Zošívaní" po deviatich výhrach v rade stratili doma prvé ligové body. SFC Opava - FK Dukla Praha 2:0 (1:0) Góly: 6. Smola, 72. Stáňa, ČK: 38. Žídek po 2. ŽK - 53. Ostojič po 2. ŽK /S. Dancák hral od 83. min, R. Koval (obaja Dukla) od 69. min/ FK Mladá Boleslav - Sparta Praha 2:1 (0:0) Góly: 53. Komličenko, 81. Matějovský - 73. Kanga (z 11 m) /L. Štetina (Sparta) odohral celý zápas/ FC Fastav Zlín - SK Sigma Olomouc 0:2 (0:1) Góly: 40. Yunis, 90+1. LALKOVIČ /M. Rakovan celý zápas, M. Hlinka celé stretnutie a v 28. min dostal ŽK, R. Matejov celý zápas a v 65. min videl ŽK - M. Lalkovič nastúpil v 64. min a v 90.+1 strelil gól/ FK Teplice - 1. FC Slovácko 2:0 (2:0) Góly: 10. Hora, 15. Kuchta /P. Šimko hral celý zápas, F. Hološko (obaja Slovácko) do 61. min/ Slavia Praha - FC Slovan Liberec 1:1 (0:0) Góly: 69. Bořil - 73. Breite /M. Stoch celý zápas - M. Koscelník od 76. min, F. Oršula od 58. min/


Libor Hudáček strelil v Lige majstrov dva góly, bodovali aj ďalší Slováci

BB - Mníchov (online)

Ďalšie zápasy

HRADEC KRÁLOVÉ. Vo štvrtkovom zápase H-skupiny hokejovej Ligy majstrov zvíťazili hráči Hradca Králové na domácom ľade nad Cardiffom 5:2. V drese domácich sa bodovo presadili traja Slováci. Lukáš Cingel si pripísal gól a Mislav Rosandič a Matej Paulovič zhodne po asistencii. Slovenský útočník Libor Hudáček dvomi gólmi pomohol k výhre Liberca na domácom ľade nad Belfastom 6:1. Liberec je aj napriek výhre stále na chvoste tabuľky. Góly: 41. Kunyk - 6. a 61. Gulaš Góly: 3. a 15. Hofmann, 8. Lindberg, 13. Albrecht, 18. Thorell Góly: 1. a 30. HUDÁČEK, 9. Jelínek, 29. Zachar, 46. Lenc, 60. Marosz - 25. Lake Góly: 13. Fleury, 44. Manavian - 5. Anttila, 37. Puljujärvi, 38. Pesonen, 39. Krejčík (KRIŠTOF), 51. Lammikho, 54. Tieksola Góly: 10. Berger, 30. Pestoni, 40. a 45. Andersson - 7. Eriksson, 32. Pettersson, 32. Wingerli, 38. Hugg, rozh. nájazd Eriksson Góly: 10. Vincour, 14. CINGEL (ROSANDIČ), 43. Rákos, 47. Červený, 59. Bičevskis (PAULOVIČ) - 53. Reddick, 54. Sointu Góly: 13. King - 24. a 31. Lundqvist, 43. a 54. Raymond, 8. Sundström


Američania ukázali tajné videá z jadrových testov. Pozrite si ich

Spojené štáty natočili z 210 nadzemných jadrových testov 7000 videí.

Obrovský výbuch, žiara a následný atómový hríb. Testy jadrových zbraní v Spojených štátoch amerických vykonávali od roku 1945 do 1962. Urobili ich až 210, kým nadzemné testovanie nukleárnych zbraní v roku 1963 nezakázali. Z testov existujú tisícky video záznamov a vedci z Lawrencovho národného laboratória v Livermore (LNLL) teraz 64 z nich odtajnili na svojom YouTube účte. Pozrieť si môžete výbuchy z operácií Teapot, Hardtack, Dominic, Plumbbob, castle a Upshot-Knothole. V budúcnosti má podľa fyzika a vedúceho projektu Grega Spriggsa z LNLL pribudnúť ešte viac záberov. Doteraz už naskenovali 4200 zo 7000 existujúcich videí a 750 z nich odtajnili.


Plnia firmy počas horúčav zákon? Kontroly preveria úpravu pracovných podmienok

BRATISLAVA. Zamestnanci firiem majú počas letných horúčav nárok na osobitný prístup zo strany zamestnávateľa. Ten by im mal podľa platnej legislatívy zabezpečiť pitný režim či úpravu pracovného režimu. Na dodržiavanie zákona si posvietia inšpektori práce, ale aj kontrolóri jednotlivých regionálnych úradov verejného zdravotníctva. "V letných mesiacoch sú vo zvýšenej miere vykonávané inšpekcie práce v oblasti stavebníctva, kde práca vonku vyplýva zo samotnej povahy pracovnej činnosti, a tiež v rámci mimoriadnej úlohy, ktorá je zameraná na poľnohospodárstvo," priblížil v stanovisku Národný inšpektorát práce. Dodržiavanie pitného režimu kontrolujú inšpektori práce najmä na základe podnetov od samotných zamestnancov. "Do júna 2017 evidujeme päť podnetov, je však možné predpokladať, že práve v týchto dňoch môžu byť vzhľadom na extrémne teploty podané ďalšie," priblížil Národný inšpektorát práce. Dohľad nad dodržiavaním vhodných podmienok na pracoviskách z pohľadu vhodnej teploty je úlohou orgánu na ochranu zdravia a na pracoviskách tieto podmienky kontrolujú najmä príslušné regionálne úrady verejného zdravotníctva. "Regionálne úrady verejného zdravotníctva vykonali, resp. plánujú vykonať kontroly najmä vo vybraných výrobných podnikoch u zamestnávateľov so zameraním aj na pracoviská, kde zamestnanci vykonávajú práce tretej alebo štvrtej kategórie, teda rizikové práce," uviedla hovorkyňa Úradu verejného zdravotníctva SR Zuzana Drobová. Dodala, že regionálne úrady vykonávajú štátny zdravotný dozor všade tam, kde na to existuje nejaký dôvod alebo podnet. "Výkon štátneho zdravotného dozoru je často komplexný, zahŕňa viacero aspektov možných ohrození zdravia pri práci vplyvom faktorov práce a pracovného prostredia podľa aktuálnych podmienok na konkrétnom pracovisku," priblížila Drobová. Povinnosti pre zamestnávateľov počas letných horúčav definuje zákon. Za nedodržanie nariadení im hrozí pokuta. "Zamestnávateľovi, ktorý poruší povinnosti vyplývajúce z predpisov o bezpečnosti a ochrane zdravia pri práci alebo z pracovnoprávnych predpisov, môže byť uložená pokuta až do výšky 100.000 eur," priblížil Národný inšpektorát práce. Sankciu však môže zamestnávateľovi uložiť aj príslušný orgán verejného zdravotníctva. Pokuta za správny delikt na základe zákona o ochrane, podpore a rozvoji verejného zdravia sa môže pohybovať od 100 do 2000 eur. Podľa platnej legislatívy sa správneho deliktu v oblasti ochrany zdravia pri práci dopustí živnostník alebo firma, ak nezabezpečí opatrenia na vylúčenie alebo zníženie nepriaznivých účinkov faktorov tepelno-vlhkostnej mikroklímy na zdravie zamestnancov alebo poruší niektorú z ďalších povinností definovaných v legislatíve. "V prípade nesplnenia povinností zamestnávateľa na ochranu zdravia zamestnancov pred účinkami tepelnej záťaže je možné obrátiť sa na príslušný regionálny úrad verejného zdravotníctva, ktorý v rámci štátneho zdravotného dozoru môže kontrolovať plnenie týchto povinností," dodala hovorkyňa Úradu verejného zdravotníctva SR. Ak firmy nevedia, aké majú povinnosti, môžu sa obrátiť s prosbou o radu napríklad na inšpektorov práce, ktorí poskytujú aj bezplatné poradenstvo. "Inšpektoráty práce poskytujú počas letných mesiacov vo zvýšenej miere aj poradenstvo telefonickou formou, keď dostávajú viaceré podnety od dotknutých zamestnancov, ktorí sa domnievajú, že ich pracovné podmienky počas horúcich letných dní nezodpovedajú požiadavkám bezpečnosti a ochrany zdravia," dodal Národný inšpektorát práce.


Vláda uvoľnila takmer dva milióny pre riešenie následkov povodní a kalamít

Vláda schválila nového člena v Rade pre prevenciu kriminality.

BRATISLAVA. Na úhradu výdavkov súvisiacich so záchrannými prácami počas mimoriadnych situácií na území okresných úradov Bardejov, Bytča, Čadca, Dolný Kubín, Gelnica, Kežmarok, Kysucké Nové Mesto, Liptovský Mikuláš, Martin, Námestovo, Poprad, Prievidza, Rimavská Sobota, Ružomberok, Spišská Nová Ves, Stará Ľubovňa, Stropkov, Tvrdošín a Žilina vláda na svojom rokovaní v stredu uvoľnila viac ako 1 727 083 eur. Z dôvodu snehovej kalamity vláda vyčlenila pre okresné úrady na území Kysúc, Oravy, Liptova a v podtatranskom regióne viac ako 1.652.073 eur. Okresný úrad Kežmarok získa vyše 56.428 eur pre obec Stará Lesná z dôvodu povodní ešte z júla 2018. Okresné úrady Bardejov, Rimavská Sobota a Stropkov by mali dostať od vlády finančnú sumu viac ako 10 245 eur pre obce Richvald, Gemerské Dechtáre a Kolbovce z dôvodu veterných smrští z 10. a 11. marca tohto roku. Suma vyše 8336 eur pôjde pre okresné úrady Gelnica a Spišská Nová Ves pre obce Mníšek nad Hnilcom a Hrabušice. V oboch obciach došlo k požiaru. V Mníšku nad Hnilcom sa koncom februára stal požiar murovanej stavby a obydlia, v ktorých žilo 38 ľudí, z toho 28 detí. V obci Hrabušice 1. decembra 2018 v lokalite "Weingrub" vyhoreli obydlia troch rodín a o strechu nad hlavou prišlo 19 obyvateľov. Zloženie slovenskej delegácie vo Výbore regiónov Európskej únie (EÚ) bude mať nových členov. Vláda na svojom rokovaní v stredu odobrila deväť nových členov a rovnaký počet náhradníkov. Vláda odobrila na svojom rokovaní dodatkový protokol k dohovoru o počítačovej kriminalite rasovej a xenofóbnej povahy. Ten zaväzuje zmluvné strany prijať legislatívne opatrenia súvisiace s trestnou činnosťou z rasového a xenofóbneho motívu. Ministerstvo kultúry SR (MK SR) presunie dva milióny eur pôvodne určené na vybudovanie knižnično-informačného systému novej generácie na iné účely. Vyplýva to z Návrhu na vydanie súhlasu vlády SR so zmenou účelu použitia kapitálových výdavkov pridelených v roku 2018 kapitole Ministerstva kultúry SR, ktorý kabinet odobril na svojom stredajšom rokovaní. Súčinnosť v záležitostiach, v ktorých Slovenská republika pri objasňovaných trestných činov spolupracuje s inými krajinami, by mala byť administratívne jednoduchšia a zároveň by mala mať teritoriálne širší záber. Vyplýva to z návrhu na čiastočné odvolanie a zmenu výhrady a doplnenie vyhlásení Slovenskej republiky k Druhému dodatkovému protokolu k Európskemu dohovoru o vzájomnej pomoci v trestných veciach. Návrh, ktorý predložilo Ministerstvo spravodlivosti SR v stredu schválila vláda. V Rade vlády SR pre prevenciu kriminality dôjde k zmene. Novým členom sa stane Pavol Nereča.


Libanon skritizoval hospodársky plán americkej vlády pre Palestínčanov

Predseda parlamentu označil za "pomýlenú" predstavu, že pre Libanon, ktorý prekonáva hospodársku krízu, budú ponúkané miliardy dolárov lákavé.

BEJRÚT. Predseda libanonského parlamentu Nabíh Barrí skritizoval v nedeľu návrh vlády amerického prezidenta Donalda Trumpa, ktorý predpokladá v priebehu desiatich rokov investície v prospech Palestínčanov v hodnote viac ako 50 miliárd dolárov. Libanon, kde žije mnoho palestínskych utečencov, sa podľa neho nenechá "zlákať" prísunom investícií na úkor riešenia palestínskej otázky, uviedla tlačová agentúra AP. Barrí označil za "pomýlenú" predstavu, že pre Libanon, ktorý prekonáva hospodársku krízu, budú ponúkané miliardy dolárov lákavé. Bejrút, rovnako ako aj Palestínčania, budú vzdorovať "všetkými legitímnymi prostriedkami" snahám o udomácnenie utečencov v hostiteľských krajinách. Podľa Barrího vyjadrenia, ktoré prevzala AP z libanonskej štátnej tlačovej agentúry, majú totiž Palestínčania dostať právo vrátiť sa na svoje územia a založiť palestínsky štát s Jeruzalemom ako hlavným mestom. Návrh Washingtonu predpokladá investičné projekty v hodnote 27,5 miliardy dolárov na západnom brehu Jordánu a v pásme Gazy. Ďalších 9,1 miliardy má smerovať do Egypta, 7,4 miliardy do Jordánska a 6,3 miliardy do Libanonu. Veľké sumy v prípade Jordánska a Libanonu, kde žije podstatná časť palestínskych utečencov, predstavujú zjavnú snahu, aby tieto krajiny Palestínčanov "absorbovali", komentovala AP. "Pán Kushner, Libanon a Libanončania nebudú falošnými svedkami zapredania Palestíny," odkázal Barrí poradcovi amerického prezidenta pre Blízky východ Jaredovi Kushnerovi. Spomínaný návrh zverejnil Biely dom v sobotu, niekoľko dní pred investičnou konferenciou v Bahrajne, ktorú organizuje americká administratíva so zámerom urýchliť avizovaný izraelsko-palestínsky plán. Palestínska samospráva však tento návrh vzápätí odmietla, pričom bude bojkotovať aj nadchádzajúcu konferenciu.


Trumpov hovorca obvinil médiá z klamstva. Sám však klamal

Seana Spicera niektorí obhajujú, hovorí vraj len to, čo mu povie prezident. Podľa Spicerovho predchodcu by však hovorca nikdy nemal klamať.

WASHINGTON, BRATISLAVA. Nehovorí vlastné názory a v podstate len to, čo mu povie jeho šéf, to však neznamená, že by mal klamať. Seana Spicera, hovorcu nového amerického prezidenta Donalda Trumpa, hneď na prvej oficiálnej tlačovej konferencii v Bielom dome prichytili pri tom, ako nehovorí pravdu. Hoci niektoré americké médiá vrátane Wall Street Journal sa pôvodne zdráhali použiť výraz klamstvo, iné vrátane portálu Politico sa zhodli – Spicer jednoducho klamal. Trumpov tím to označil výrazom "alternatívne fakty". Spicerova prvá tlačovka na jeho novom pracovisku bola krátka (trvala len vyše piatich minút) a navyše na americké pomery celkom nezvyčajne aj bez otázok novinárov. Téma bola len jedna – o tom, ako médiá zavádzajú a klamú o piatkovej inaugurácii Trumpa. V skutočnosti však zavádzal a klamal najmä Trumpov hovorca. „Bol to najväčší dav, aký sme kedy zažili na inaugurácii. Bodka.“ povedal novinárom v reakcii na články, v ktorých americké médiá porovnávali Trumpovu inauguráciu s tou prvou Obamovou ešte z roku 2009. Z leteckých záberov bolo už na prvý pohľad jasné, že tá piatková prilákala pred washingtonský Kapitol, sídlo amerického Kongresu, oveľa menej ľudí. Spicer však tvrdí, že médiá klamú. Trump ešte pred ním v sídle CIA tvrdil, že jeho inauguráciu si priamo na mieste pozrelo asi 1,5 milióna divákov. Odhady médií hovorili o státisícoch. Niektorí sa Spicera neskôr zastávali, vrátane jeho predchodcu, bývalého hovorcu exprezidenta Georgea W. Busha Ariho Fleischera. Úlohou hovorcu podľa neho nie je prezentovať niečo, čo si sám myslí, ale len hovoriť to, čo mu prikázal jeho šéf. „Volá sa to stanovisko prezidenta, ktoré urobil on a vy ho prezentujete. Navyše viete, že prezident sa pozerá,“ napísal Fleischer na Twitteri. Ďalší Spicerov predchodca, bývalý Obamov hovorca z rokov 2011 až 2014 však nesúhlasí. Spicer sa podľa neho nezachoval „normálne“. „Takisto pochybujem o tom, že by Bush niekedy Arimu Flesicherovi prikázal, aby klamal,“ odkázal mu. 1. „Toto bolo prvý raz v histórii krajiny, kedy na ochranu trávy na washingtonskej promenáde použili kobercové prikrývky. Kobercové prikrývky na zakrytie trávy pred Kapitolom použili aj počas druhej Obamovej inaugurácie. 2. „Bol to najväčší dav, aký sme kedy zažili na inaugurácii. Bodka.“ Spicer na rozdiel od médií tieto slová nepodložil žiadnymi dôkazmi. Z údajov washingtonského metra, ktoré zverejnilo počet pasažierov prepravených na miesto, skôr vyplýva, že Obamovu inauguráciu si pozrelo viac ľudí. Ďalším dôkazom sú spomínané letecké zábery. 3. „Bolo to prvýkrát, čo bolo oplotenie a detektory kovov rozmiestnené tak hlboko vo washingtonskom parku.“ New York Times s odvolaním sa na stanovisko americkej Secret Service, teda prezidentovej ochranky, uviedlo, že bezpečnostné opatrenia boli v prípade Trumpovej aj Obamovej inaugurácie prakticky rovnaké. CNN zase tvrdí, že Secret Service na tomto mieste nepoužívala stacionárne detektory kovov, teda podobné, aké poznáme z letísk a hovoril o nich Spicer. zdroje: Politico, NYT, CNN   Tento text ste mohli čítať vďaka tomu, že platíte za obsah. Vážime si to.


Británia vypraví ďalšie lietadlá po klientov skrachovanej Thomas Cook

Ide o najväčšiu mierovú repatriáciu v histórii Spojeného kráľovstva.

LONDÝN. Britský úrad pre civilné letectvo (CAA) plánuje vo štvrtok ďalších vyše 70 letov, ktorými dopraví 16.000 klientov skrachovanej cestovnej kancelárie Thomas Cook z letovísk späť do Spojeného kráľovstva. Úrad tiež uviedol, že za prvé tri dni tejto "operácie" dopravil do Británie viac ako 150 zamestnancov spoločnosti Thomas Cook a 30 % z celkového počtu jej klientov. CAA dodal, že program letov bude pokračovať až do 6. októbra. Celkovo plánuje viac ako 1000 letov, aby zabezpečil návrat všetkých občanov Británie, ktorí dovolenkujú s CK Thomas Cook. Úrad označil túto operáciu za "najväčšiu mierovú repatriáciu v histórii Spojeného kráľovstva". Najstaršia cestovná kancelária na svete, ktorá prevádzkovala hotely, vlastnila celé rezorty v letoviskách aj letecké spoločnosti a jej služby využívalo ročne 19 miliónov ľudí, v pondelok (23. 9.) vyhlásila bankrot. V tom čase bolo na dovolenke v zahraničí približne 600.000 jej klientov z celej Európy, z toho zhruba 150.000 z Británie.


Zastavil globálny kybernetický útok, teraz sa obáva pomsty

Brit, ktorému sa podarilo zastaviť masové šírenie počítačového vírusu, sa obáva o vlastnú bezpečnosť.

LONDÝN. Britský bezpečnostný výskumník, ktorému sa podarilo zastaviť masové šírenie vydieračského počítačového vírusu, sa obáva o vlastnú bezpečnosť. Dvadsaťdvaročný mladík, ktorý vystupuje na sociálnej sieti Twitter pod účtom @malwaretechblog, denníku Daily Mail povedal, že by sa mu v budúcnosti mohol chcieť za jeho konanie niekto pomstiť. „Moju totožnosť by mohli zistiť za pár sekúnd,“ povedal. „Ak vedia, kde bývam, môžu urobiť naozaj čokoľvek,“ dodal. Pripomenul pritom prípad iného bezpečnostného blogera, ktorý potom čo zverejnili jeho identitu, čelil vydieraniu i vyhrážkam smrťou. Na svojom účte na sociálnej sieti mladík upozornil, že novinári už vystopovali jeho kamarátku, ktorej fotografiu zverejnil. „Prosím, pokiaľ tak zúfalo stojíte o rozhovor, kontaktujte priamo mňa,“ odkázal novinárom. Internetová komunita sa medzitým podľa denníka The Guardian zaviazala, že mužovu totožnosť nezverejní. Odborník, ktorý sa snaží svoje meno chrániť zastavil celosvetový kybernetický útok tak, že si zaregistroval doménu, na ktorú mal škodlivý softvér väzbu. Mladík uviedol, že keď zistil, že program sa neustále snaží spojiť s istou adresou, ktorá bola voľná, obratom túto doménu kúpil, pretože bol zvedavý čo sa potom stane. Nakoniec sa ukázalo, že vírus WannaCry pri kontaktovaní spomínanej domény svoje šírenie zastavil. Výskumník teraz opakovane prehlasuje, že program zablokoval „iba náhodou“. V tejto súvislosti varoval, že nová generácia programu by proti takto ľahkému zastaveniu mohla byť odolná. Odkaz na zmieňovanú adresu totiž očividne slúžil ako poistka či akýsi vypínač pre prípad, že by strojcovia útoku chceli ďalšie šírenie vírusu znemožniť. Analytici odhadujú, že vírus, ktorý zašifruje uložené dáta a následne za ich odblokovanie žiada výkupné, napadol po celom svete približne 200-tisíc počítačov. Útok minulý týždeň ochromil zdravotnícky systém v Anglicku, ruské banky či nemeckú železničnú spoločnosť DB. Vírus napadol predovšetkým počítače používajúce operačný systém Windows XP, ktorý už firma Microsoft nepodporuje.


Erdogan sa vyhlásil za víťaza komunálnych volieb, hoci stratil Ankaru

ISTANBUL. Turecký prezident Recep Tayyip Erdogan sa v pondelok vyhlásil za víťaza komunálnych volieb v Turecku. Úspech opozície v kľúčových mestách však zasadil tvrdý úder doterajšej dominancii jeho Strany spravodlivosti a rozvoja (AKP). Vládnuca strana stratila hlavné mesto Ankaru, výsledok volieb v Istanbule je tesný a v pondelok ráno ešte nebol oficiálne potvrdený víťaz. Nedeľňajšie voľby sú považované za test podpory pre Erdogana, keď Turecko s 81 miliónmi obyvateľmi čelí skľúčujúcej ekonomickej recesii s dvojcifernou infláciou, rastúcim cenám potravín a vysokej nezamestnanosti. Zisk primátora Ankary pre opozíciu je symbolickým posunom. Erdoganova AKP a jej islamsky orientovaná predchodkyňa tam mali svojho nominanta posledných 25 rokov.


Egyptský prezident poprel ovbinenia zo sprenevery

Obvinenia označil za nehorázne klamstvá a očierňovanie.

KÁHIRA. Egyptský prezident Abdal Fattáh Sísí v sobotu poprel tvrdenia o tom, že on a iní predstavitelia armády sa dopúšťali sprenevery verejných zdrojov. Reagoval tak na správy o korupcii, ktoré sa už takmer dva týždne šíria na sociálnych sieťach. Informovali o tom agentúry AP a DPA.   Sísího vyhlásenie prišlo podľa DPA po tom, ako egyptský dodávateľ menom Muhammad Alí zverejnil na Facebooku sériu videí, v ktorých egyptského lídra a armádu obvinil z rozsiahleho plytvania verejnými zdrojmi. Tie mali byť míňané na vily a iné stavebné projekty určené pre vysokých armádnych činiteľov. Alí, ktorý sa momentálne nachádza v Španielsku, v jednom z virálnych videí popisuje, ako dostala jeho spoločnosť objednávku na postavenie piatich víl a rozsiahleho paláca pre Sisího a iných predstaviteľov armády. Dodal tiež, že všetky vily aj palác boli pospájané pomocou podzemných tunelov s piatimi administratívnymi budovami. Sisí v sobotu všetky tieto obvinenia podľa AP označil za "nehorázne klamstvá a očierňovanie". "Postavil som prezidentské paláce a budem v tom pokračovať. Budujem novú krajinu. Avšak nič z toho nie je moje. Patrí to Egyptu," uviedol na svoju obranu egyptský prezident. Obvinenia armády z korupcie a sprenevery sú podľa Sisího slov snahou o rozvrátenie Egypta.


Ľudia pýtajú menšie a lacnejšie byty

V Bratislave v treťom štvrťroku tohto roka pribudlo 4 400 nových voľných bytov, pričom len desatina z nich bola pripravená a dokončená na sťahovanie.

BRATISLAVA. Počet bytov v novostavbách v Bratislave sa v treťom štvrťroku tohto roka rapídne zvýšil, aj napriek silnému predaju. Developeri v treťom kvartáli zabezpečili 4 400 nových voľných bytov, pričom sa predalo 1 017 bytov. Vyplýva to z analýzy spoločnosti Bencont Investments. "Väčšinu dopytu po bytoch tvoria ľudia so záujmom o lacnejšie byty. Obavy z rastúcej ceny bytov, silnej konkurencii na strane dopytu a možného zvyšovania úrokových sadzieb v budúcnosti prirodzene vzbudzujú v ľuďoch strach z premeškanej príležitosti. Okrem toho tu zavážia aj faktory ako sprísňovanie podmienok poskytovania úverov na nehnuteľnosti," uviedol hlavný analytik Bencont Investments Matúš Jančura. Najvýraznejší nárast počtu nových bytov Bencont Investments zaznamenal v obvode Bratislava III, ich počet medzikvartálne vzrástol z 850 na 1 395 bytov. Významný bol aj nárast v obvode Bratislava V, kde sa ich počet zvýšil o 285 bytov na 916. Spoločnosť však konštatovala, že len 10 percent z celkového počtu voľných bytov je dostavaných a pripravených na nasťahovanie a bežný spotrebiteľ tak nemá takmer žiadnu možnosť kúpiť lacnejší a dokončený byt. Ani tento faktor však podľa analýzy neodrádza obyvateľov Bratislavy od kúpy nových bytov. Ako ďalej z analýzy vyplýva, ceny novostavieb v Bratislave v treťom štvrťroku stúpli v priemere na 2 442,76 eura za meter štvorcový s DPH, čo medzikvartálne predstavuje rast o 2,9 percenta a medziročne rast o 9,4 percenta. Priemerná rozloha voľných bytov podľa Bencont Investments klesá, v treťom kvartáli bola na úrovni 63,61 metra štvorcového. V porovnaní s minulým štvrťrokom je to pokles o 2,72 metra štvorcového. Podľa analýzy sa spotrebitelia orientujú najmä na menšie a lacnejšie byty. Absolútna cena voľných bytov dosiahla v treťom štvrťroku takmer 156-tisíc eur s DPH, čo oproti jednotkovej cene predstavuje pokles o 1,5 percenta. V treťom štvrťroku Bencont Investments zaznamenala 1 017 predaných bytov, pričom jednotková cena bola na úrovni 2 265,74 eura za meter štvorcový s DPH. Oproti predchádzajúcemu kvartálu sa byty predávali drahšie o 2,1 percenta, zatiaľ čo medziročne sa cena predaných bytov nezmenila.


Advent v Bratislave: Kde nájdete v hlavnom meste vianočnú atmosféru?

Každý rok čakajú obyvatelia aj návštevníci Bratislavy, kedy sa vianočné stromčeky na námestiach rozsvietia tisíckami svetiel. Je to magický moment nielen pre deti, ale aj dospelých a znak toho, že v meste sa otvorili Vianočné trhy. V Bratislave majú dlhoročnú tradíciu a predstavujú akési malé mesto v meste. Ľudia, ktorí ich navštevujú tvrdia, že tunajšie sú útulnejšie, tradičnejšie a menej komerčné, než tie v susednej Viedni. S ú miestom priateľských stretnutí a čas na nich beží o čosi pomalšie ako v iných, hektickejších častiach mesta. Ľudia sú pri varenom víne či vianočnom punči láskavejší a otvorenejší ako inokedy. Vianočnú atmosféru dokonale dopĺňajú tradičné hudobné programy, ktoré prebiehajú najčastejšie na Hlavnom námestí. Rozkošné červeno-biele stánky lákajú návštevníkov na tradičné slovenské dobroty, ako sú lokše, zemiakové placky, krajec chleba so šmalcom, čiže bravčovou masťou, a cibuľou alebo cigánska pečienka. K tomu si môžete dať varené víno od miestnych vinárov, hriatô alebo grog. Nechýbajú ani tradičné sladkosti rôzneho druhu, ktorým sa jednoducho nedá odolať. Jednoznačnými favoritmi sú škoricový trdelník, maková štrúdľa či horúca čokoláda s gaštanovým pyré sú favoriti. Každopádne sa oplatí ísť na Vianočné trhy v Bratislave s prázdnym žalúdkom, aby ste mohli ovoňať a ochutnať všetko, čo ponúkajú. Vianočné trhy vám dokážu pomôcť aj s výberom originálnych darčekov. Predajcovia rôznych ručne vyrábaných maličkostí vám ochotne poradia a určite neodídete s prázdnymi rukami. V stánkoch nájdete kvalitnú prácu slovenských remeselníkov a umelcov, či už je to porcelán, keramika, predmety vyrezané z dreva, alebo drobné háčkované anjeliky. V mnohých prípadoch kúpou takýchto maličkostí zároveň podporíte dobročinné organizácie, ktoré pomáhajú tým, ktorí to najviac potrebujú. Vianoce však nie sú len o darčekoch. Pre mnohých sa toto sviatočné obdobie spája najmä s duchovnými hodnotami. A tie nám asi najviac pripomína umenie. Počas adventu sa v Katedrále sv. Martina, ale aj v menších kostoloch konajú vianočné koncerty miestnych zborov a hudobných skupín. Loading
 ... S Bratislavou sa spájajú mená viacerých predstaviteľov klasickej hudby, ktorí hrali svoje sonáty priamo v domoch miestnych šľachtických rodín. Ulicami mesta kedysi zneli skladby Wolfganga Mozarta aj Ludwiga van Beethovena. Dnes je hlavným stánkom klasickej hudby v hlavnom meste Slovenská filharmónia, ktorá je dejiskom koncertov symfonického orchestra aj komornej hudby. Adventné obdobie je v nej doslova nabité hudobnou energiou. Počas tretej adventnej nedele sa bude konať veľký koncert operných hviezd Vianoce v Bratislave v Opere Slovenského národného divadla. Ak vás zaujíma výtvarné umenie a história navštívte mestské galérie, múzeum v Starej radnici a expozíciu korunovačných klenot na Bratislavskom hrade. Z radničnej veže budete mať krásny výhľad na dominanty mesta, paláce a meštianske domy historického centra. V okolitých kamenných uličkách si potom môžete posedieť v niektorej z miestnych útulných kaviarničiek. Čo tak zakorčuľovať si na klzisku v centre mesta pod holým nebom? Ak ste ešte nestáli na korčuliach, možno je práve teraz správny čas, aby ste to konečne vyskúšali. Pri tejto milej aktivite sa nielen zahrejete, ale sa aj veľa nasmejte v žiare obrovského vianočného stromčeka, ktorý žiari na Hviezdoslavovom námestí. Tento rok bude pripravené klzisko aj na Primaciálnom námestí, užívať si ho môžete počas celej zimy. Loading
 ... Na svoje si prídu aj fanúšikovia hokejových tímov KHL. Bratislava žije každú zimu hokejom, každoročne je dejiskom prestížnych zápasov Kontinentálnej hokejovej ligy. Eufória na plnom hokejovom štadióne a radosť z výhry „vášho“ tímu sú nezabudnuteľné zážitky, ktoré si treba vyskúšať na vlastnej koži. S príchodom dlhých zimných večerov narastá v meste záujem o divadelné predstavenia. Bratislava síce patrí k menším metropolám, no z divadiel si môžete naozaj vyberať. Sú malé aj veľké, komerčné aj alternatívne, profesionálne aj amatérske. Napríklad v divadle Astorka si môžete vybrať z diel ruskej divadelnej klasiky, v divadle GUnaGU zažiť fantastické komédie Viliama Klimáčka a na Novej scéne výpravné muzikálové predstavenia. Čerešničkou na torte sú činoherné, operné a baletné predstavenia Slovenského národného divadla, ktorého história siaha až do roku 1920. Počas aktuálnej sezóny tam môžete navštíviť niekoľko unikátnych premiérových predstavení. Napríklad v činohre nedávno uviedli skvelú čiernu komédiu na motívy poviedok Roalda Dahla Apartmán v hoteli Bristol, v opere hrajú v decembri skvosty z tvorby Giacomma Pucciniho – Turandot a La Traviata. Ak máte chuť zažiť skutočnú vianočnú atmosféru určite sa oplatí vidieť rozprávkový balet Luskáčik od Piotra Iľjiča Čajkovského. Dej predstavenia vás prenesie do vianočného príbehu, ktorý je inšpirovaný svetom detí, radosti a bezhraničnej fantázie. Ak ešte váhate, kde stráviť tohtoročného Silvestra, v Bratislave nájdete na koncoročnú množstvo skvelých inšpirácií. Počas poslednej tohtoročnej noci sa mesto ponorí do osláv príchodu nového roka a mnoho bratislavských podnikov má pre návštevníkov pripravenú špeciálnu ponuku. Určite sa oplatí vyjsť aj priamo do ulíc a užiť si zábavu v centre pod holým nebom. Napríklad na Hlavnom námestí bude od siedmej večer do jednej v noci swingová open air tančiareň, Hviezdoslavovo námestie ozvučia hviezdy bratislavského Nu Spirit Clubu – DJ Gonzo, DJ Kinet a DJ Yellow Box. A na Námestí Ľudovíta Štúra si budete môcť vychutnať tradičný silvestrovský ohňostroj odpaľovaný z hladiny Dunaja medzi Starým mostom a Mostom SNP. Krátko pred polnocou sviatočná atmosféra graduje a ľudia spoločne odratávajú sekundy, ktoré ich delia od nového roku. Keď odbije polnoc začína veľkolepé svetelné predstavenie, na ktoré určite len tak ľahko nezabudnete. Viac podrobností a tipov nájdete na webovej stránke Visitbratislava.com.


Mexiko, Kanada a ďalšie krajiny sa možno vyhnú americkým clám na oceľ a hliník

Trumpov poradca pre oblasť obchodu a priemyslu Peter Navarro povedal, že clá sa nebudú okamžite uplatňovať voči Kanade a Mexiku.

WASHINGTON. Pre Mexiko, Kanadu a ďalšie krajiny by mohla platiť výnimka v rámci plánu amerického prezidenta Donalda Trumpa zaviesť clá na oceľ a hliník. Oznámil to Biely dom. Trumpov poradca pre oblasť obchodu a priemyslu Peter Navarro v rozhovore pre televíznu stanicu Fox Business povedal, že clá začnú platiť v najbližších 15 až 30 dňoch a oznámenie bude obsahovať klauzulu, že clá sa nebudú okamžite uplatňovať voči Kanade a Mexiku.Hovorkyňa Bieleho domu Sarah Huckabeeová Sandersová novinárom povedala, že výnimky sa budú udeľovať "prípad od prípadu", čo je zmena politiky, ktorú Biely dom formuloval len pred niekoľkými dňami, keď hovoril, že v rámci Trumpovho plánu nebudú výnimky. Republikáni v americkom Kongrese lobujú u predstaviteľov Trumpovej administratívy, aby sa plán prehodnotil a sústredil sa na kroky v obchode s Čínou. "Vyzývame Vás na opätovné zváženie myšlienky plošných ciel, aby sme sa vyhli nechceným negatívnym dôsledkom pre ekonomiku USA," napísalo v liste Trumpovi 107 republikánskych členov Snemovne reprezentantov.Európska únia vyhlásila, že je pripravená reagovať na akékoľvek clá protiopatreniami voči americkým produktom. Eurokomisárka pre obchod Cecilia Malmströmová uviedla, že EÚ rozposlala členským krajinám zoznam amerických tovarov, na ktoré by sa mohli uvaliť clá.


Sopka Ulawun na Papue-Novej Guinei opäť vybuchla, obyvateľov musia evakuovať

KOKOPO. Sopka Ulawun na Papue-Novej Guinei v utorok znova vybuchla, pričom do výšky z nej vytryskol prúd lávy. Nová erupcia si vyžaduje opätovnú evakuáciu obyvateľov, ktorí sa po júnovom výbuchu len nedávno vrátili do svojich domovov, píše s odvolaním sa na správy miestnych úradov agentúra AFP. Seizmickú aktivitu sopky Ulawun na severovýchodnom ostrove Nová Británia spozorovali už v pondelok okolo poludnia. K erupcii sopky následne došlo okolo 04.30 h miestneho času, uviedol zástupca riaditeľa miestneho vulkanického observatória (RVO) Ima Itikarai. Podľa jeho slov bol výbuch nehlučný, a udial sa tesne pred svitaním. Keď sa začalo brieždiť, bolo už vidieť, ako do výšky niekoľkých stoviek metrov stúpajú oblaky šedého dymu, dodal Itikarai. Jeden z miestnych obyvateľov agentúre AFP povedal, že v oblasti tiež bolo počuť unikajúci plyn i hukot valiacej sa lávy. Predošlá júnová erupcia Ulawunu vyhnala z domovov približne 7000-13.000 ľudí. Väčšina z nich je podľa miestnych úradov dodnes v evakuačných centrách, avšak tých, ktorí sa však medzičasom vrátili do svojich domovov na úpätí sopky, teraz musia znovu evakuovať, píše AFP. Ulawun patrí k najnebezpečnejším sopkám na svete, figuruje aj na zozname tzv. sopiek desaťročia pozorovaných seizmológmi z dôvodu vážnej hrozby veľkých a intenzívnych erupcií.


Huawei zaznamenal vlani nárast tržieb aj zisku

Za dobré vlaňajšie výsledky vďačí Huawei najmä rekordnému predaju telefónov.

PEKING. Čínsky koncern Huawei Technologies, ktorý je tretím najväčším výrobcom smartfónov na svete, zaznamenal za minulý rok nárast zisku aj napriek tomu, že ho viaceré krajiny preverujú pre podozrenia zo špionáže. Za dobré vlaňajšie výsledky vďačí najmä rekordnému predaju telefónov. Huawei, ktorý sa rýchlo stal dominantným hráčom na trhu so smartfónmi, dosiahol v roku 2018 globálne tržby 721,2 miliardy jüanov (95,40 miliardy eur), čo predstavuje nárast o 19,5 percenta oproti roku 2017 a najrýchlejšie tempo rastu za dva roky. Tržby tzv. spotrebiteľskej divízie pritom stúpli o 45 percent na 348,9 miliardy CNY. Ale tržby divízie telekomunikačných zariadení klesli medziročne o 1,3 percenta, čo odráža tlak USA na ostatné krajiny, aby z bezpečnostných dôvodov nepoužili technológie Huawei pri budovaní nových sietí 5G. Čistý zisk čínskeho technologického gigantu sa zvýšil o 25 percent na 59,3 miliardy CNY. Tempo jeho rastu však bolo o niečo pomalšie ako v roku 2017, keď stúpol o 28 percent. Huawei, na rozdiel od iných veľkých čínskych technologických firiem, generuje polovicu svojich príjmov v zahraničí. "Najjednoduchší spôsob, ako zdolať pevnosť, je napadnúť ju z vnútra. A najjednoduchší spôsob, ako ju posilniť, je zvonku," povedal na brífingu, na ktorom sa zúčastnilo viac ako 100 novinárov, rotujúci predseda predstavenstva Kuo Pching. "Urobíme všetko, čo je v našich silách, aby sme sa zbavili vonkajších problémov, zlepšili riadenie a dosiahli pokrok smerom k našim strategickým cieľom," dodal. Huawei v ostatných mesiacoch spustil bezprecedentnú mediálnu kampaň, v snahe zmierniť obavy USA a západných vlád z jeho sieťových zariadení. Jeden z vedúcich predstaviteľov spoločnosti pritom uviedol, že americká kampaň proti Huawei mala len malý vplyv na jeho predaj, a že je nepravdepodobné, že by veľa krajín prihliadalo na výzvu USA zakázať jeho technológie. Huawei očakáva zvýšenie tržieb aj v roku 2019, pričom motorom ich rastu budú inteligentné telefóny a podnikové služby. Tržby z predaja zariadení telekomunikačným operátorom by mali stúpnuť o jednociferné číslo. (1 EUR = 7,5595 CNY)


Mestská polícia: Aby sme dobre fungovali, je nevyhnutné zvýšiť počet policajtov

O tom, že hoci mesto aj povinnosti mestskej polície rastú,  počet mestských policajtov sa však nezvyšuje, hovorí vedúci oddelenia komunikácie a prevencie Mestskej polície Bratislava PETER PLEVA.

Mestská polícia má od marca nový útvar, ktorý má dohliadať na parkovaciu politiku. Aká je jeho pracovná náplň, keď jednotné parkovacie pravidlá v Bratislave stále neplatia?  „Mestskí policajti zaradení na tomto útvare riešia priestupky vodičov pri parkovaní v zónach s dopravným obmedzením alebo kontroly v peších zónach. Napríklad v Starom Meste, v okolí Zimného štadióna Ondreja Nepelu na Ulici odbojárov, ale aj na Račianskej ulici pri obchodoch od Kraskovej ulice k Račianskemu mýtu. Robia tak na základe oznámení z linky 159, ale aj z vlastnej činnosti.“ Majú aj iné povinnosti? „Zasahujú napríklad aj na podnety v súvislosti s parkovaním od mestského kamerového systému, odstraňujú motorové vozidlá, alebo hliadkujú. Taktiež zabezpečujú verejný poriadok na rôznych kultúrno-spoločenských a športových podujatiach.“ O celomestskej parkovacej politike sa hovorí už 15 rokov a stále ostáva iba na papieri. Aj keby sa v súčasnosti prijala, mestská polícia aktuálne nemá dostatočné kapacity, aby dokázala pravidlá parkovania v uliciach mesta efektívne kontrolovať. Na to, aby bola úspešná, sa teda musí najprv posilniť počet policajtov? „S pripravovanou parkovacou politikou je pre ďalšiu činnosť mestskej polície zabezpečenie početného stavu policajtov nevyhnutné. Pre zvýšenie stavu príslušníkov mestskej polície preto oslovujeme potenciálnych uchádzačov o túto prácu.“ Čo musia uchádzači spĺňať? „Príslušník mestskej polície musí spĺňať požiadavky, ktoré sú na túto profesiu kladené v zmysle zákona o obecnej polícii. Požadujeme bezúhonnosť, ukončené minimálne úplné stredné vzdelanie s maturitou alebo policajné vzdelanie a vek minimálne 21 rokov. Okrem toho musí byť uchádzač na túto prácu fyzicky aj psychicky spôsobilý, čo sa skúma na výberových konaniach. Práve na základe psychologických vyšetrení sú mnohí uchádzači vyraďovaní.“ Na konci minulého roku mala bratislavská mestská polícia necelých 250 policajtov, hoci koncepcia rozvoja bratislavskej mestskej polície počítala s počtom 500 policajtov. Tento rok chce prijať 20 nových a na budúci rok 30. Nie je to málo? „Už dlhodobejšie môžeme konštatovať, že z roka na rok sa rozsah úloh, ktoré plnia mestskí policajti Bratislavy, niekoľkonásobne zvýšil. Súčasný počet mestských policajtov pritom momentálne nezodpovedá potrebám polície na plnenie zverených úloh. Je však potrebné povedať, že ani dlhodobo nezodpovedal. Pre predstavu, k 31. decembru 1994 bol schválený početný tabuľkový stav, ktorý presahoval počet 444.“ Napriek tomu, že v súčasnosti je v Bratislave viac obyvateľov, mestská polícia má menej členov. Je situácia udržateľná? „Plánovaný stav na rok 2018 je približne 330 všetkých zamestnancov mestskej polície. V tomto roku plánujeme prijať 20 a o rok neskôr 30 nových zamestnancov. Je nespochybniteľné, že kvalitatívne požiadavky na všetkých zamestnancov sa neustále zvyšujú, používajú sa nové technológie, či softvérové vybavenie a v neposlednom rade v hlavnom meste neustále pribúda počet obyvateľov či návštevníkov. Bratislava je navyše mestom rôznych kultúrnych a spoločenských podujatí. Zvýšenie počtu policajtov bude garantovať lepšie plnenie úloh pri ochrane majetku mesta či dodržiavania všeobecne záväzných nariadení. No budeme sa môcť viac venovať aj preventívnym aktivitám a projektom. Prijatie nových policajtov je však naviazané na rozpočet, ktorý mestskej polícii schvaľuje hlavné mesto Bratislava.“ Je záujem o prácu mestského policajta, alebo je s uchádzačmi problém? „Je potrebné si uvedomiť, že táto práca nie je len o vyberaní pokút, ako je to často medializované, ale ide o činnosti pri zabezpečovaní verejného poriadku na území celého hlavného mesta. Nie je to kancelárska práca. Je to práca v teréne, ktorá nepozná piatky či sviatky.“ Ponúka práve preto mestská polícia uchádzačom nejaké benefity, aby ich prilákala? „K stabilnému platu ponúkame viaceré benfity. Napríklad 13. a 14. plat, príspevky na bývanie, bezplatnú MHD v Bratislave, možnosť ubytovania vo vlastných ubytovacích zariadeniach alebo stravovacie karty. Pracovný pomer mestského policajta nevylučuje ani vykonávanie inej zárobkovej činnosti alebo podnikateľskej činnosti, ak nie je v konflikte záujmov, respektíve nie je v rozpore s dobrými mravmi.“ Aký je bežný deň mestského policajta? „Pracovná zmena trvá dvanásť hodín. Buď majú teda policajti dennú, alebo nočnú zmenu. Po vystrojení a vyzbrojení, ako aj po rozdelení úloh sa presúvajú do určeného okrsku, kde si plnia povinnosti, či už ako pešie hliadky, cyklohliadky, motohliadky, ale aj hliadky jazdeckej polície na služobných koňoch.“ Aké podnety podľa štatistík rieši mestská polícia najčastejšie, a najmä v ktorých mestských častiach? „Ide najmä o dopravné priestupky, priestupky proti čistote a poriadku, nepovolenej konzumácie alkoholických nápojov na verejných priestranstvách, fajčenie na zastávkach MHD či problematika autovrakov. Medzi časté problémy však patrí napríklad aj dodržiavanie pravidiel pri držaní psov či zabezpečovanie verejného poriadku počas konania sa rôznych kultúrnych, spoločenských a športových podujatí. Ak ide o mestské časti, kde riešime najviac priestupkov, tak je to Staré Mesto, ale aj Ružinov, Petržalka, Karlova Ves, Dúbravka a Nové Mesto.“ V rámci nového organizačného poriadku mestskej polície sa obnoví napríklad aj zásahová jednotka. Čo to znamená? „Úlohou jednotky je preverovanie prijatých oznámení prostredníctvom volania na linku 159, ako aj zásahy na objekty, ktoré sú napojené na pult centrálnej ochrany a v neposlednom rade aj riešenie situácií, ktoré mestskí policajti zistia počas samotného výkonu služby. Samozrejme, policajti zaradení do tejto jednotky plnia úlohy aj pri zabezpečovaní verejného poriadku počas kultúrno-spoločenských a športových podujatí.“ Od marca sa zmenili aj okrskové stanice od Starého Mesta až po Petržalku na Expozitúry Bratislava I až V. V čom je rozdiel v ich doterajšej práci okrem názvu? „Doterajšie názvy výkonných útvarov ako napríklad Okrsková stanica Mestskej polície Ružinov v občanoch nezriedka pôsobila zmätočne. Bola chápaná tak, že pôsobnosť tejto stanice je len v mestskej časti Ružinov a zvyšných obvodov - Vrakune a Podunajských Biskupíc - sa netýka. Nové názvy ako napríklad Expozitúra mestskej polície Bratislava II je prehľadnejší názov v tom zmysle, že jasne definuje pôsobnosť v celom okrese.“


Žitňanská: Od Istanbulského dohovoru môžeme odstúpiť len z poverenia prezidenta

Poslankyňa Národnej rady hovorí, že dohovor je prezidentskou zmluvou.

BRATISLAVA. Istanbulský dohovor je prezidentskou zmluvou, vláda nemôže sama urobiť opatrenia k ukončeniu ratifikačného procesu. Konštatovala to v pondelok na sociálnej sieti poslankyňa Národnej rady SR Lucia Žitňanská. "Parlament v uznesení požiadal vládu, aby urobila opatrenia k ukončeniu ratifikačného procesu, konkrétne aby Slovensko oznámilo Rade Európy, že sa nehodlá stať zmluvnou stranou tohto dohovoru. Keď to celé zjednoduším, tak parlament dal len politický príkaz, aby vláda niečo urobila, ale vláda sama to urobiť nemôže, pretože Istanbulský dohovor je prezidentskou zmluvou," napísala Žitňanská. "Vláda ho dojednala z poverenia prezidenta a člen vlády ho podpísal tiež z poverenia prezidenta. Ak teda dnes parlament žiada vládu urobiť vyhlásenie voči Rade Európy aj s právnymi účinkami, môže len rovnako ako pri podpise odporučiť prezidentovi, aby poveril člena vlády na takýto krok," dodala. Žitňanská hovorí, že dohovor tak bude ešte žiť ďalej, téma politicky nepochybne tiež. Parlament v piatok schválil uznesenie, ktorým žiada vládu, aby Slovenská republika nepokračovala v procese smerujúcom k ratifikácii Dohovoru Rady Európy o predchádzaní násiliu na ženách a domácemu násiliu a o boji proti nemu (Istanbulský dohovor). Vláda má teraz vykonať všetky úkony súvisiace s oznámením Rade Európy, že SR sa nehodlá stať zmluvnou stranou Istanbulského dohovoru. S návrhom uznesenia prišla koaličná Slovenská národná strana (SNS). Strana problém vidí medzi terminológiou Istanbulského dohovoru a Ústavou SR, ktorá nepripúšťa také definície partnerských vzťahov, ako sú v Istanbulskom dohovore. Jedným z rozporov je, že v SR máme definovanú rodinu ako partnerský vzťah muža a ženy, čo je základnou bunkou systému SR. V rámci rodovej terminológie Istanbulský dohovor umožňuje partnerstvo, kde sa používa terminológia rodič číslo jedna a rodič číslo dva.Istanbulský dohovor prijala Rada Európy v roku 2011. Dohovor nadobudol platnosť v auguste 2014, EÚ ako organizácia ho podpísala v júni 2017.


Excisárovná by mala absolvovať operáciu v septembri.

TOKIO. Bývalej japonskej cisárovnej Mičiko diagnostikovali rakovinu prsníka v skorých štádiách. V piatok o tom informovala japonská tlačová agentúra Kjódo s odvolaním sa na cisársky dvor. Excisárovnú Mičiko (84) budú podľa očakávania operovať v septembri. Hrču jej objavili počas lekárskej prehliadky v júli, spresnila agentúra Kjódo. Manžel Mičiko, cisár Akihito (85), abdikoval koncom apríla. Na chryzantémový trón najstaršej dedičnej monarchie na svete potom nastúpil syn manželov, 59-ročný Naruhito. V čase, keď bola Mičiko cisárovnou, japonský národ ju uctieval a miloval, najmä pre jej láskavosť a súcit, pripomenula agentúra DPA. Japonské médiá často opisovali bývalú cisárovnú ako "svedomie národa".


Kim Čong-un zastavil jadrový program KĽDR, chce sa sústrediť na hospodársky rast

KĽDR podľa svojho vodcu vývoj jadrových zbraní zavŕšila.

SOUL. Vodca KĽDR Kim Čong-un v sobotu oznámil, že s okamžitou platnosťou zastavuje jadrové a raketové testy a uzavrie jadrovú strelnicu na severe krajiny. S odvolaním sa na severokórejskú agentúru KCNA o tom informovala juhokórejská agentúra Jonhap. Americký prezident Donald Trump správu uvítal, rovnako ako Čína a kancelária juhokórejského prezidenta. S vlažnejšou reakciou prišiel japonský premiér Šinzó Abe, podľa ktorého je potrebné, aby sa KĽDR zbavila jadrových zbraní. "Od 21. apríla Severná Kórea zastaví svoje jadrové testy a medzikontinentálne štarty balistických rakiet," uviedla Jonhap s odvolaním na KCNA. Severná Kórea uzavrie aj jadrovú testovaciu streľnicu, aby "dokázala, že dodržiava svoj záväzok prerušiť jadrové testy", dodali agentúry. Podľa KCNA Kim zdôvodnil tento krok tým, že KĽDR zameria úsilie na hospodársky rast a mier na Kórejskom polostrove. Podľa neho jeho krajina už nepotrebuje vykonávať jadrové testy ani skúšky medzikontinentálnych balistických rakiet, lebo vývoj svojich jadrových zbraní už zavŕšila ."To je veľmi dobrá správa pre Severnú Kóreu a svet - veľký pokrok!" reagoval na twitteri Trump, ktorý zároveň dodal, že sa teší na chystaný summit s Kim Čong-unom. Čínske ministerstvo zahraničia vo svojom sobotnom vyhlásení krok KĽDR takisto uvítalo. "Čínska strana verí, že rozhodnutie Severnej Kórey pomôže zlepšiť situáciu na polostrove ... Čína to víta," stálo vo vyhlásení, ktoré čínske ministerstvo zahraničia zverejnilo na svojich webových stránkach. Kancelária juhokórejského prezidenta Mun Če-ina označila oznámenie za "zmysluplný pokrok" smerujúci k zbaveniu Kórejského polostrova jadrových zbraní. Vyhliadky na úspech budúcich rozhovorov s KĽDR sa tak vraj zlepšujú. "Toto oznámenie je krok vpred, ktorý by som rád privítal. Dôležité ale je, aby to viedlo k úplnej a overiteľnej denuklearizácii. Toto chcem zdôrazniť," vyhlásil japonský premiér Abe. Japonský minister obrany Icunori Onodera upozornil, že ešte nenastal správny čas k zníženiu doterajšieho medzinárodného tlaku na KĽDR. Severná Kórea doteraz obhajovala nutnosť pokračovať vo svojich raketových a jadrových zbrojných programoch, napriek rezolúciám Bezpečnostnej rady OSN. Tvrdila pritom, že sa jedná o nevyhnutný odstrašovací prostriedok s ohľadom na nepriateľský postoj USA. Spojené štáty majú od kórejskej vojny z rokov 1950 až 1953 rozmiestnených na juhokórejskom území 28 500 vojakov. Severokórejskú ústretovosť považujú mnohí odborníci za výsledok už veľmi citeľných ekonomických dopadov sankcií Bezpečnostnej rady OSN, ktoré podľa všetkého už oveľa poctivejšie ako predtým dodržiava predovšetkým Čína, hlavný spojenec KĽDR. Kim Čong-un svoj krok oznámil týždeň pred plánovaným kórejským summitom. S juhokórejským prezidentom sa má zísť v demilitarizovanej pohraničnej zóne v obci Pchanmundžon. Pôjde o prvý summit po viac ako desiatich rokoch. Južná Kórea v týchto dňoch naznačila, že má na nadchádzajúcom summite v pláne začať rozhovory o oficiálnom ukončení vojny na Kórejskom polostrove. Severná a Južná Kórea zostávajú technicky vo vojnovom stave, pretože vzájomný konflikt z 50. rokov bol ukončený len dohodou o prímerí, nie riadnu mierovou zmluvou. Prezident Mun Če-in tiež povedal, že vidí možnosť podpisu mierovej dohody, či dokonca medzinárodnej pomoci pre severokórejskú ekonomiku, ak sa KĽDR vzdá nukleárnych zbraní.Kim Čong-un v marci navštívil Čínu na svojej prvej zahraničnej ceste od nástupu do čela krajiny. Stretnutie s prezidentom Si Ťin-pchingom bolo podľa pozorovateľov prípravou na očakávaný summit oboch Kóreí.


Brusel chce v nasledujúcich mesiacoch rozhodnúť o západnom Balkáne

Európska únia naznačila perspektívu pričlenenia šiestim krajinám regiónu už v roku 2003.

BRUSEL. Európska komisia chce v nasledujúcich ôsmich až deviatich mesiacoch prijať rozhodnutie o ďalšom postupe voči "každému" zo štátov západného Balkánu, ktoré majú európsku perspektívu. Po stretnutí s macedónskym premiérom Zoranom Zaevom to v stredu v Bruseli vyhlásil predseda Európskej komisie Jean-Claude Juncker. Podľa jeho slov sa v nasledujúcich mesiacoch uskutoční i rokovanie s gréckou stranou, ktorá pre pretrvávajúci spor okolo názvu Macedónska už niekoľko rokov blokuje prístupové rokovania medzi Bruselom a Skopje. Podľa eurokomisára pre rozširovanie EÚ Johannesa Hahna by Macedónsko malo ďalej realizovať reformy požadované Bruselom, aby sa mohlo uvažovať o ďalšom kroku. Európska únia naznačila perspektívu pričlenenia šiestim krajinám západného Balkánu už v roku 2003. Prístupové rokovania sa už začali s Čiernou Horou i Srbskom, štatút kandidátskych krajín majú Albánsko a Macedónsko, za potenciálnych kandidátov na členstvo sú považované podľa agentúry APA Bosna a Hercegovina i Kosovo.


DOBRÉ RÁNODobré ráno: Prečo sa 12 detí vybralo hlboko do jaskyne

Dráma so šťastným koncom. Najskôr sa vybrali na výlet, uviazli v jaskyni, stúpajúca voda ich zahnala hlbšie... až ich tam uväznila. V jednej z thajských jaskýň tak zostali odrezaní dvanásti chlapci aj spolu s trénerom. Včera posledných z nich vytiahli živých a zdravých. Pri operácii ešte predtým zomrel jeden zo záchranárov. Čo sa v Thajsku stalo, prečo sa to stalo a prečo celý svet s napätím sledoval celú operáciu? Tomáš Prokopčák sa rozpráva s Matúšom Krčmárikom. Podcast Dobré ráno vzniká vďaka práci našich kolegov, reportérov a editorov v denníku SME. Ak chcete podporiť hľadanie faktov a pravdy, najľahšie to urobíte kúpou predplatného SME na sme.sk/podcast. Viacerých Slovákov vystrašila SMS správa z VÚB banky, že im boli stiahnuté desiatky až stovky eur z ich osobného účtu. Klienti pritom peniaze nikomu neposielali. Banka už priznala chybu, problém nastal pri spracovaní informácie o výbere z bankomatov z piatka 6. júla. Reálnych stavov účtov sa problém nedotkol. Diplomatka zo Slovenska neplatila na Novom Zélande nájom. Majiteľ bytu, v ktorom mala bývať, navyše prehral súd, ktorý potvrdil, že dlžnú sumu cez 11-tisíc eur v prepočte zaplatiť nemusí, keďže ju chráni diplomatická imunita. Eva Tvarožková však podľa ministerstva zahraničných vecí nezastupuje Slovensko, je zamestnancom Európskej služby pre vonkajšiu činnosť. Prokuratúra stále nezablokovala nehnuteľnosti v novej kauze Technopol a mlčí, prečo tak neurobila. Ľudia blízki Marianovi Kočnerovi tak môžu ďalej prevádzať nehnuteľnosti spoločnosti Technopol Servis za 20 miliónov eur, hoci polícia ich viní, že budovy a pozemky z firmy vytunelovali. Odborári už začali zbierať podpisy za referendum o zastropovaní dôchodkového veku. Nabehli tak na nápad poslanca Roberta Fica, ktorý už dnes vie, ako bude vyzerať pracovný trh o 30 rokov a chce to dostať do ústavy. Smer a SNS sa pritom na podpore takéhoto návrhu nedokázali dohodnúť ani s Mostom-Híd vo vlastnej koalícii. Dominika Cibulková svoj najväčší úspech vo Wimbledone nedosiahla. Slovenská tenistka prehrala vo štvrťfinále dvojhry v dvoch setoch, nestačila na Lotyšku Ostapenkovú. Podcast Dobré ráno je dostupný na rôznych platformách: Okrem podcastu Dobré ráno vydáva denníka SME aj ďalšie tri podcasty - Zoom, Klik a Tech_FM. Zoom je denný vedecký podcast denníka SME a Rádia_FM. Každý deň správy zo sveta vedy, vedeckých osobností a objavov, zo sveta astronómie, biológie a medicíny, ale aj o tom, ako sa šíria hoaxy a falošné správy, a v čom klamú. Klik je týždenný podcast o udalostiach, ktoré sa udiali vo svete technológií, médií a sociálnych sietí. Vychádza každú sobotu ráno. Podcast Tech_FM, ktorý vzniká tiež v spolupráci s Rádiom_FM, sa venuje dvom vedeckým alebo technologickým správam týždňa. V máji prerobil denník SME aj svoje televízne štúdio, aby vznikol priestor na nové podcastové štúdio. Podcastové štúdio je dostupné aj k prenájmu na externé nahrávanie. Diskutovať o podcastoch môžete s nami vo facebookovej skupine: Podcastový klub denníka SME. Nových členov schvaľujeme zvyčajne pár minút po prihlásení.


Slovenské domácnosti si v utorok rozdelia dotácie na kúpu tepelného čerpadla

Agentúra už v tomto roku vyhlásila päť kôl, peniaze sa vždy minuli za pár minút.

BRATISLAVA. Slovenské domácnosti v tomto roku môžu poslednýkrát zabojovať o dotáciu na kúpu a inštaláciu tepelného čerpadla. Slovenská inovačná a energetická agentúra (SIEA) plánuje v utorok vyhlásiť 23. kolo projektu Zelená domácnostiam II venované práve tomuto malému obnoviteľnému zdroju energií (OZE). O dotácie na tepelné čerpadlá je zo strany domácností veľký záujem. Agentúra už v tomto roku vyhlásila päť kôl prideľovania dotácií na tepelné čerpadlá, pričom celá vyčlenená suma v každom kole sa minula za niekoľko minút.Domácnosti si v utorok rozdelia jeden milión eur. Kolo vyhlási agentúra už tradične o 15. hodine. Domácnosti sa budú môcť o dotáciu uchádzať do vyčerpania vyčlenenej sumy, respektíve 24 hodín od začiatku vyhlásenia 23. kola. Jedna domácnosť z mimobratislavského regiónu bude môcť získať na kúpu a inštaláciu tepelného čerpadla maximálne 3 400 eur. Energetická agentúra predpokladá, že v nadchádzajúcom kole uspokojí niečo vyše 300 domácností. Úspešní uchádzači si budú môcť získané poukážky preplatiť v agentúre do 15. januára budúceho roku.SIEA aktuálne eviduje vyše 1 700 platných poukážok na inštaláciu tepelných čerpadiel v celkovej hodnote viac ako 5,5 miliónov eur. Ako uviedla generálna riaditeľka SIEA Alexandra Velická, to je viac ako polovica z prostriedkov, ktoré už boli tento rok preplatené alebo sú rezervované na platné poukážky na všetky druhy zariadení. Na inštalácie tepelných čerpadiel sú domácnosti podľa energetickej agentúry pripravené najlepšie, pokiaľ ide o porovnanie s ostatnými zariadeniami. Žiadatelia o podporu na čerpadlá zrušili tento rok najmenej poukážok, len 11 percent. V prípade slnečných kolektorov je podiel nevyužitých poukážok 17 percent, pri kotloch 24 percent a pri fotovoltických paneloch až 31 percent.Do konca tohto roka plánuje SIEA podľa zverejneného harmonogramu vyhlásiť ešte jedno kolo projektu Zelená domácnostiam II v celkovej hodnote 300 tisíc eur. Najbližšie kolo na kotly na biomasu bude vyhlásené 22. októbra 2019. Národný projekt Zelená domácnostiam II je súčasťou Operačného programu Kvalita životného prostredia. Cieľom projektu je vďaka európskej a štátnej podpore do roku 2023 zvýšiť využívanie obnoviteľných zdrojov energie v domácnostiach. SIEA plánuje podporiť inštalácie s celkovým výkonom 140 megawattov.


Nie som Popoluška. Indické ženy naštval sexistický politik

Zostaňte doma po zotmení, poradil indickým ženám prominentný politik.

BRATISLAVA. Celú noc musela zostávať zavretá doma, macocha ju nútila triediť hrach, napokon však predsa vyšla von a zapáčila sa princovi. Cinderella, v našich podmienkach Populuška, je symbolom ženy, ktorá sa nepoddá svojmu osudu. Najnovšie sa stala symbolom aj v Indii. Nie však ženy, ktorá hľadá princa, ale naopak - ženy, ktorá sa odmieta stať terčom sexuálneho útoku len preto, že je v noci sama vonku. Tisícky Indiek nahnevalo vyhlásenie tamojšieho politika Ramvíra Bhattiho, viceprezidenta strany Bharatija Džanáta (v preklade Indická ľudová strana), jednej z dvoch najväčších strán v druhej najľudnatejšej krajine planéty. „To dievča nemalo byť vonku po polnoci. Prečo šoférovala tak hlboko v noci?“ spýtal sa politik. Bhatti reagoval na široko medializovaný incident, počas ktorého mladú Indku Varniku Kunduovú v noci naháňali na aute a údajne takmer znásilnili dvaja muži. Politik následne indickým ženám vyslal radu: Ak sa chcete niečomu podobnému vyhnúť, nepotulujte sa po uliciach. Zvlášť po zotmení. Indické ženy tento týždeň spustili na sociálnych sieťach kampaň. Hashtag #AintNoCinderella (v preklade Nie som populuška) zdieľali už tisícky z nich. Zakaždým s fotografiou, ako sa zabávajú v noci a odmietajú byť terčom sexuálnych útokov. "Odmietam byť Popoluška," napísala jedna z nich so záberom, ako sa zabáva v nočnom podniku.


Brazília sa po vyše desiatich rokoch prebojovala do semifinále Copa America

PORTO ALEGRE. Futbalisti Brazílie sa prvýkrát od roku 2007 prebojovali do semifinále turnaja Copa America. V noci na piatok uspeli v úvodnom štvrťfinále v Porto Alegre nad Paraguajom 4:3 v jedenástkovom rozstrele po tom, ako sa duel v riadnom hracom čase skončil bez gólov. V tejto fáze kontinentálneho šampionátu sa nehrá predĺženie. Rozhodujúcu jedenástku premenil Gabriel Jesus a usporiadateľská krajina bude čakať na víťaza piatkového súboja medzi Venezuelou a Argentínou (Rio de Janeiro, 21.00 SELČ). Brazílsky tréner Tite nemal k dispozícii chorého útočníka Richarlisona a pre disciplinárny trest ani stredopoliara Casemira. Jeho zverenci boli napriek tomu favoritmi a táto úloha sa ešte znásobila, keď v 58. minúte videl červenú kartu paraguajský obranca Fabian Balbuena, ktorý fauloval Roberta Firmina. Situáciu posudzoval VAR, ten rozhodol o vylúčení a o tom, že sa nekopal pokutový, ale priamy kop tesne pred šestnástkou. Brazília nepremenila žiadnu zo šancí, v prvej sérii rozstrelu ju podržal brankár Alisson Becker, keď zneškodnil pokus Gustava Gomeza. Vo štvrtej sérii neskóroval Firmino, no vzápätí poslal loptu mimo aj Derlis Gonzalez a Jesus spečatil postup Brazílie. Copa America - štvrťfinále ČK: 58. Balbuena (Paraguaj)


Dostál odmietol rozdielne posudzovanie symbolov fašizmu a komunizmu

Poslanec SaS kritizoval počas 33. schôdze NR SR Úrad priemyselného vlastníctva.

BRATISLAVA. Poslanec NR SR Ondrej Dostál (SaS) kritizoval dvojaký postup Úradu priemyselného vlastníctva. Ako povedal v utorok v rozprave k vládnemu návrhu novely zákona o ochranných známkach, úrad odmietol zaregistrovať a chrániť logo Kotlebovej Ľudovej strany Naše Slovensko, ale Komunistická strana Slovenska dostala ochrannú známku na symboliku, ktorá je podobná so stranou, čo tu vládla pred rokom 1989. „Úrad by ju mal odobrať,“ uviedol Dostál. Podľa neho používanie fašistickej symboliky býva trestne stíhané, ale s komunistickými symbolmi, kosákom a kladivom a červenou hviezdou, sa ľudia môžu premávať na verejnosti bez hrozby postihu.Podnet Dostála sa pozdáva ministrovi spravodlivosti Gáborovi Gálovi. „Skúsme si k tomu pred druhým čítaním sadnúť,“ povedal Gál. Cieľom novely je posilnenie inovácií a hospodárskeho rastu uľahčením prístupu osôb k systémom zápisu ochranných známok v celej EÚ. Dôchodkový vek na Slovensku sa má zrozumiteľne a transparentne zverejňovať päť rokov dopredu. Navrhujú to poslanci koaličnej strany Most-Híd v novele zákona o sociálnom poistení, ktorú parlament posunul do druhého čítania. Strana prišla s týmto návrhom po tom, čo koaličný partner Smer-SD prišiel s návrhom na zastropovanie veku odchodu do dôchodku. Návrh novely zameranej na skoršie zverejňovanie dôchodkového veku odkonzultovali poslanci strany aj s rezortom práce, ale aj s koaličnými partnermi, ktorí ho odsúhlasili. V súčasnosti sa totiž vek odchodu do dôchodku určuje na rok dopredu. V praxi to napríklad znamená, že napríklad 60-ročný človek ešte stále nevie, kedy bude môcť ísť do dôchodku. Zvýšiť doterajšie násobky upravujúce výšku základného platu starostov a primátorov v závislosti od počtu obyvateľov obce alebo mesta a zároveň obmedziť možnosť fakultatívneho navýšenia ich základného platu prostredníctvom rozhodnutia obecného zastupiteľstva zo súčasných 70 na 60 percent. Aj to je cieľom návrhu novely zákona o právnom postavení a platových pomeroch starostov obcí a primátorov miest z dielne Smeru-SD, ktorý poslanci posunuli do druhého čítania. O návrhu novely zákona o cestnej premávke od poslancov za stranu Sloboda a Solidarita (SaS) nebude parlament rokovať v druhom čítaní. Liberáli chceli napríklad umožniť prenos tabuľky s evidenčným číslom vozidla (EČV), tzv. ŠPZ-ky zo starého motorového vozidla toho istého majiteľa na jeho nové auto. Pôvodnú tabuľku by používal bez ohľadu na to, či má v danom okrese naďalej trvalý pobyt. Od septembra vznikne Slovenská akreditačná agentúra pre vysoké školstvo. S jej zriadením počíta zákon o zabezpečovaní kvality vysokoškolského vzdelávania z dielne ministerstva školstva, ktorý 87 hlasmi schválili poslanci. Súčasťou nového zákona je aj reforma systému akreditačného procesu, ktorá spočíva najmä vo zvýšenom dôraze na vnútorný systém vysokej školy zameraný na úpravu procesov na zabezpečovanie kvality. Funkčnosť a správna implementácia má v zásade znamenať inštitucionálnu akreditáciu vysokej školy v študijnom odbore a stupni. V prípade nedostatkov vo vnútornom systéme a jeho implementácie by mohla agentúra ukladať rôzne opravné opatrenia. Parlament schválil novelu zákona o vysokých školách. Novelou sa podľa ministerstva školstva zvýši napríklad otvorenosť vysokoškolského systému a zjednoduší sa tiež tvorba a úprava študijných programov. Okrem toho sa zavádza nový typ študijného programu - interdisciplinárne štúdiá. Tento typ bakalárskeho študijného programu umožňuje vysokým školám novú formu organizácie štúdia a študentom umožňuje vytvoriť si jedinečný profil s ohľadom na výber absolvovaných predmetov, pričom majú možnosť oddialiť svoje rozhodnutie o hlavnom študijnom zameraní. Poslanci schválili návrh novely zákona o odpadoch, ktorý predložili koaliční poslanci Peter Antal a Peter Kresák (obaja Most-Híd). Novela odstraňuje legislatívny nedostatok zákona o odpadoch týkajúci sa financovania triedeného zberu odpadov z obalov, ktoré sú súčasťou triedených zložiek komunálneho odpadu. Pravidlá určovania počtov žiakov osemročných gymnázií sa zmenia. Národná rada SR totiž 79 hlasmi schválila novelu zákona o výchove a vzdelávaní, ktorou poslanci SNS okrem iného určujú limit na žiakov. Podľa návrhu počet žiakov prvého ročníka gymnázií s osemročným vzdelávacím programom pre nasledujúce prijímacie konanie nesmie prekročiť päť percent z celkového počtu žiakov z daného populačného ročníka v príslušnom školskom roku na celom Slovensku. Ministerstvo školstva môže na základe údajov svojich informačných systémov určiť záväzný počet žiakov, ktorých bude možné prijať do prvého ročníka v rámci kraja. Prihliadať sa má na záujem o osemročné štúdium v rámci každého kraja. Zabezpečenie výcviku a poradenstva bude hlavnou úlohou tímu amerických vojenských expertov, ktorý príde na Slovensko. S ich prítomnosťou na území SR už skôr súhlasila vláda, v utorok 113 hlasmi ich príchod odobril aj parlament. Cieľom pôsobenia Civil Affairs tímu je zvýšenie vzájomnej interoperability, ako aj rozvoj spôsobilosti civilno-vojenskej spolupráce v rámci Ozbrojených síl Slovenskej republiky. Tím bude pozostávať z maximálne štyroch príslušníkov Ozbrojených síl USA a maximálne dvoch kusov vojenskej techniky. Tím bude počas svojho pôsobenia dislokovaný v Martine. Pôsobiť tam má 18 mesiacov s predpokladaným začiatkom 1. júla 2018. Rotácia má byť zabezpečená po uplynutí deviatich mesiacov. Náklady spojené s pôsobením tímu budú hradiť Spojené štáty americké. Uzatváranie kolektívnych zmlúv vyššieho stupňa pre štátnych zamestnancov by sa mohlo upraviť. Po novom by sa mohli uzatvárať na viac ako jeden kalendárny rok. Parlament totiž posunul do druhého čítania novelu zákona o kolektívnom vyjednávaní, ktorú predložil poslanec Smeru-SD Erik Tomáš. Pri zákonoch sa bude posudzovať aj vplyv na rodinu. Poslanci Národnej rady SR totiž 117 hlasmi schválili novelu zákona o tvorbe právnych predpisov, ktorá túto zmenu zavádza. Doložka má podľa SNS zabrániť vládam prijímať zákony idúce proti rodine. Národniari pripomenuli, že systematické analytické posudzovanie vplyvov na manželstvo, rodičovstvo a rodinu doteraz pri tvorbe právnych predpisov chýbalo napriek tomu, že Ústava SR garantuje manželstvu, rodičovstvu a rodine osobitnú zákonnú ochranu. Návrh SaS urobiť z 28. októbra (Deň vzniku samostatného Česko-slovenského štátu) štátny sviatok a z 1. septembra (Deň Ústavy SR) pamätný deň nevyšiel. Národná rada SR totiž odmietla novelu zákona o štátnych sviatkoch, v ktorej zmeny liberáli navrhli. Slovenská národná strana (SNS) chce meniť podmienky súťaže politických strán. Parlament dnes posunul do druhého čítania návrh novely zákona o politických stranách a politických hnutiach. Návrh zavedie novú reguláciu pre voľby do NR SR a Európskeho parlamentu. Podmienkou pre kandidujúce strany bude, aby strana, ktorá chce ísť do volieb, mala stanovený minimálny počet orgánov a členov. Ohováranie zostáva trestným činom. Národná rada SR totiž odmietla novelu Trestného zákona, ktorou chcela opozičná SaS tento delikt zrušiť. Umožniť súkromnú výrobu destilátov z vlastného ovocia pre vlastnú spotrebu fyzickými osobami výlučne za zákonom presne stanovených podmienok. To je cieľ návrhu novely zákona o výrobe a uvádzaní liehu na trh z dielne poslancov koaličného Mosta-Híd Petra Antala, Tibora Bastrnáka, Bélu Bugára, Eleméra Jakaba a Petra Kresáka, ktorý sa v utorok dostal do druhého čítania. Napriek tomu, že na Slovensku rovnako ako v okolitých krajinách existuje dlhodobá tradícia súkromnej výroby destilátov z vlastného dopestovaného ovocia, je táto činnosť postavená mimo zákon. Množstvo reklamy vysielanej v televíznom a rozhlasovom vysielaní sa neobmedzí. Národná rada SR totiž odmietla novelu zákona o vysielaní a retransmisii z dielne kotlebovcov. Novela mala plošne obmedziť množstvo reklamy vysielanej v televíznom alebo rozhlasovom vysielaní na maximálne päť percent z celkového denného vysielacieho času. Zároveň mala skrátiť vysielací čas vyhradený reklamným šotom a telenákupným šotom počas jednej celej hodiny z 20 percent na maximálne desať percent, a to s platnosťou pre všetky médiá počas celého dňa.Novela mala tiež desaťnásobne zvýšiť pokuty pre prevádzkovateľov televíznych a rozhlasových staníc za nedodržanie zákona. Kotlebovcom neprešiel ani návrh, aby sa príspevok pri narodení dieťaťa vyplácal na princípe zásluhovosti. Rovnako neuspeli s predĺžením materskej dovolenky na tri roky a s úpravou jej výšky. Poslanci schválili vládny návrh novely katastrálneho zákona. Novela predstavuje základné a nevyhnutné kroky súvisiace s realizáciou projektu „Operačný program Informatizácia spoločnosti - Elektronické služby katastra nehnuteľností“ a zohľadňuje aktuálne procesy v oblasti elektronizácie katastra nehnuteľností, uvádza sa v predkladacej správe. Návrh novely zákona o katastri nehnuteľností a o zápise vlastníckych a iných práv k nehnuteľnostiam predložil Úrad geodézie, kartografie a katastra SR ako iniciatívny materiál.Cieľom operačného projektu je vybudovanie centrálneho informačného systému katastra nehnuteľností, ktorý vytvorí plnohodnotné poskytovanie elektronických služieb katastra pre verejnosť, pre orgány štátnej správy a samosprávy, ako aj poskytovanie informácií prostredníctvom elektronických služieb na informatívne, ale aj právne účely. Poslanci za hnutie Sme rodina neuspeli s novelou zákona o konkurze a reštrukturalizácii, keďže ju parlament neposunul do druhého čítania. Cieľom návrhu zákona bolo urýchliť konanie o oddlžení fyzickej osoby a skrátiť čakacie lehoty tak, aby oddlženie fyzickej osoby bolo realizované v čo najkratšom čase, a to rozšírením možnosti, aby okrem Centra právnej pomoci mohol zastupovať dlžníka aj advokát, správca konkurznej podstaty alebo exekútor. Hnutie Sme rodina opäť neuspelo v parlamente s návrhom na zavedenie príspevku k rodinným prídavkom vo výške 25 eur. Vyplácať sa mal vždy v septembri a mal aspoň sčasti pokryť zvýšené výdavky rodín na začiatku školského roka. Takúto zmenu navrhovalo hnutie v novele zákona o prídavku na dieťa, plénum ju však pri utorkovom hlasovaní neposunulo do druhého čítania. Poslanci neposunuli do druhého čítania návrh novely zákona o poskytovaní podpory a dotácie v pôdohospodárstve a rozvoji vidieka, ktorý predložila opozičná strana Sloboda a Solidarita (SaS). Strana v novele zákona požadovala, aby informačný systém prevádzkovaný Pôdohospodárskou platobnou agentúrou (PPA) mal svoju verejne prístupnú časť, v ktorej by boli k dispozícii všetky informácie o procese prideľovania agrodotácií, ktorých zverejneniu nebráni zákon. Nová legislatíva v rámci výberu európskeho prokurátora a európskeho delegovaného prokurátora má priniesť viaceré podmienky, ktoré musia prípadní uchádzači splniť. Na návrh Ministerstva spravodlivosti NR SR posunula návrh zákona o výbere kandidátov na funkciu európskeho prokurátora a európskeho delegovaného prokurátora v európskej prokuratúre do druhého čítania. Ministerstvo v zákone navrhuje, že bude obe funkcie voliť päťčlenná komisia, v rámci dvoch výberových kôl. Uchádzači budú najskôr musieť prejsť písomnou časťou a následne ústnou skúškou. Musia zároveň splniť niekoľko základných požiadaviek. Okrem iného musia mať 10-ročnú prax v právnej oblasti, z toho pri európskom prokurátorovi je podmienkou 5-ročná prax v súdnictve alebo prokuratúre, pri delegovanom ešte o dva roky naviac. Samosprávne kraje, obce alebo združenia obcí budú môcť využiť neprevádzkované železničné trate na dočasné vybudovanie miestnej komunikácie pre chodcov, chodníka, alebo komunikácie pre cestnú nemotorovú prepravu. Mali by sa tak obmedziť prípady ohrozenia bezpečnosti chodcov a cyklistov používajúcich cesty, ktorých väčšina nemá bezpečný priestor po okrajoch. Umožniť by to mala to novela zákona o dráhach na návrh poslancov za Most-Híd Eleméra Jakaba, Tibora Bastrnáka a Pétera Vörösa. Poslanci dnes hlasovaním rozhodli, že o tomto bode budú rokovať v druhom čítaní na ďalšej schôdzi, novela má po schválení nadobudnúť účinnosť 1. novembra tohto roka. Poslanci prerokovali vládny návrh zákona o dani z poistenia, ktorý predložil minister financií Peter Kažimír. Nová poistná daň nahradí v súčasnosti platný osempercentný poistný odvod. Pôvodne sa mal zákon týkať aj produktov životného poistenia, avšak od tohto zámeru ministerstvo financií upustilo. Nová daň z poistenia by tak mala mať jednotnú osempercentnú sadzbu, ktorá sa dotkne všetkých produktov neživotného poistenia, s výnimkou povinného zmluvného poistenia, kde zostane aj naďalej osempercentný odvod. Parlament prerokoval v prvom čítaní návrh novely zákona o stavebnom sporení. Ministerstvo financií navrhuje zrušiť inštitút tzv. priateľských sporiteľov, zároveň by sa mal zúžiť okruh poberateľov štátnej prémie podľa príjmu. Ďalším opatrením je obmedziť poberanie štátnej prémie počas čerpania a splácania medziúveru. Limitovať by sa mal aj nárok na štátnu prémiu v prvom roku sporenia a v prípade minimálnej percentuálnej výšky štátnej prémie navrhuje ministerstvo zníženie. Účinnosť novely zákona sa navrhuje od 1. januára 2019.


OBJEKTÍVNatočili amazonský kmeň, ktorý nikdy nemal kontakt so svetom

Z výšky sa zdá, že sa pozeráte na dva pohybujúce sa mravce. V skutočnosti na záberoch dron vôbec po prvýkrát zachytil dvoch príslušníkov amazonského kmeňa, ktorý nikdy nebol v kontakte s vonkajším svetom. Záznam ukazuje čistinu pokrytú vyrúbanými stromami neďaleko rieky Javari na juhozápade Amazónie pri brazílsko-peruánskej hranici. Odborníci počas expedície narazili aj na kanoe z vyhĺbených kmeňov paliem a sekeru s kamennou čepeľou priviazanou k drevenému porisku. Kmeň monitorovali už niekoľko rokov, no až teraz sa podarilo získať záznam. Domorodci žijú v ťažko dostupnej časti lesa, kam sa odborníci dostali cez náročný zablatený terén, mohutnú rieku a hustý porast. Video nakrútila brazílska vládna agentúra Funai, ktorej úlohou je ochraňovať územie domorodcov a zabezpečiť, aby ich nikto neohrozoval. Odborníci odhadujú, že v brazílskej časti pralesa žije viac ako 110 kmeňov, ktoré vonkajší svet nekontaktoval. Miestni farmári, lovci a zaberači pôdy v minulosti vyvraždili mnohé populácie domorodých ľudí. Aj pri poslednej expedícii sprevádzala odborníkov polícia, ktorá zadržala ilegálnych lovcov a farmárov narúšajúcich územie kmeňa. Len minulý mesiac Funai zverejnila video, na ktorom polonahý muž stína strom. Ide zrejme o posledného príslušníka kmeňa, ktorý vyvraždili pri nelegálnom vyklčovaní pralesa.


Počasie v Taliansku zapríčinilo ďalšie tri úmrtia

Extrémy počasia trápia Taliansko od začiatku týždňa. Najviac postihnutý je sever krajiny.

RÍM. Tri ďalšie obete si vyžiadalo nepriaznivé počasie, ktoré už niekoľko dní sužuje Taliansko. Informovala o tom v sobotu agentúra APA. Na Sardínii zabil v piatok blesk 62-ročnú nemeckú turistku. Ďalšou obeťou je 87-ročná žena z Terracina, ktorá v pondelok utrpela vážne zranenia a na ich následky zomrela v nemocnici. V meste Trento zomrel 34-ročný muž, ktorého pred štyrmi dňami zasiahol blesk. Stal sa tak piatou tohtotýždňovou obeťou výčinov počasia v regióne Tridentsko-Horná Adiža. V provincii Belluno stále pokračuje čistenie ciest po mohutných zosuvoch pôdy a povodniach. Úrady naďalej monitorujú hladiny rozvodnených riek Brenta a Piava. V meste Bassano del Grappa je ohrozený tamojší krytý drevený Ponte degli Alpini postavený v roku 1569 podľa plánov architekta Andreu Palladia vedúci ponad rieku Brenta, sledujú ho preto snímače. V luxusnom prímorskom letovisku Rapallo v Ligúrii sa úrady obávajú, že palivo z 211 jácht, ktoré boli zničené počas pondelňajšej búrky, unikne do mora. Prímorské kúpeľné mestečko Portofino stále nie je prístupné po ceste. Na Sicílii je v sobotu po výdatných dažďoch nepriechodná železničná trať medzi Palermom a Agrigentom. V obci Sciacca sa zrútilo niekoľko mostov a niektoré jej časti sú tak odrezané od okolia. Extrémy počasia trápia Taliansko od začiatku tohto týždňa. Najviac postihnutý je sever krajiny.


V OSN začala rozprava o zákaze jadrových zbraní, mocnosti ju ignorujú

Spojené štáty a ďalšie jadrové veľmoci tvrdia, že zákaz atómových zbraní nebude fungovať.

NEW YORK. Na pôde OSN sa v pondelok začala rozprava o zákaze jadrových zbraní, avšak Čína, Rusko, USA a ďalšie krajiny vyzbrojené nukleárnym arzenálom sa jej nezúčastňujú, pretože ju považujú za nepraktickú. Zástancovia tejto potenciálnej dohody tvrdia, že nastal čas na výraznejšie úsilie o elimináciu atómových zbraní, než ako sa to deje od podpísania dohody o jadrovom odzbrojení pred takmer 50 rokmi. Tí, ktorí sa o to snažia, zároveň upozorňujú, že kým sa vedomie verejnosti o jadrových hrozbách vytráca, na medzinárodnom javisku dochádza k stupňovaniu napätia. Za rezolúciu, ktorá umožňuje tieto rozhovory, hlasovalo v Bezpečnostnej rade OSN minulý rok viac než sto krajín. Hlavnými iniciátormi boli Brazília, Írsko a Rakúsko. Spojené štáty a ďalšie jadrové veľmoci však tvrdia, že zákaz atómových zbraní nebude fungovať a svet by sa mal namiesto toho snažiť o postupné riešenie tejto problematiky. "Ako matka a dcéra si neprajem nič viac, než aby sme žili vo svete bez jadrových zbraní. Musíme byť však realistickí," uviedla americká veľvyslankyňa pri OSN Nikki Haleyová. Argumentovala tým, že takáto dohoda by viedla k odzbrojeniu krajín, ktoré si prajú mier, avšak "zlí členovia" by ju nepodpísali alebo nedodržiavali. "Ten, kto by sa z toho tešil, by bola Severná Kórea, pričom všetci ostatní by sa ocitli v ohrození," dodala. Najväčším množstvom jadrových zbraní disponujú Rusko a USA, nukleárny arzenál však majú i Británia, Čína, Francúzsko, India a Pakistan. Izrael držbu atómových zbraní oficiálne nepriznáva, na druhej strane ju ani nepopiera. Ako ďaleko je KĽDR vo vývoji svojej jadrovej zbrane, nie je dostatočne jasné.


Americký tím pripravuje v Severnej Kórei summit s Kim Čong-unom, tvrdí Trump

Trump minulý štvrtok oznámil, že ruší pripravované stretnutie.

WASHINGTON. Americký prezident Donald Trump v nedeľu uviedol, že skupina predstaviteľov USA je v Severnej Kórei, aby tam plánovala jeho summit so severokórejským vodcom Kim Čong-unom. Zvýšilo to očakávania, že schôdzka oboch lídrov sa naozaj uskutoční, informovala agentúra AP. Americké ministerstvo zahraničných vecí predtým oznámilo, že americký tím pricestoval do dediny Pchanmundžom, ktorá sa nachádza na hranici v demilitarizovanej zóne oddeľujúcej Severnú a Južnú Kóreu. Skupinu určenú na pracovné rozhovory so Severnou Kóreou (KĽDR) viedol Sung Kim, bývalý americký veľvyslanec v Južnej Kórei a niekdajší vyjednávač v rokovaniach o jadrovom programe KĽDR. Trump minulý štvrtok oznámil, že ruší pripravovaný summit s Kim Čong-unom, plánovaný na 12. júna v Singapure. Krátko na to však uviedol, že stretnutie by sa predsa len mohlo konať. Jeho tvít z nedeľňajšieho popoludnia, v ktorom pochválil KĽDR, je podľa AP najnovším signálom, že jeho výhrady ohľadom postoja Severnej Kórey k summitu boli rozptýlené. "Náš tím zo Spojených štátov dorazil do Severnej Kórey, aby pripravoval summit medzi Kim Čong-unom a mnou," napísal Trump. "Skutočne si myslím, že Severná Kórea má vynikajúci potenciál a bude jedného dňa skvelou ekonomickou a finančnou krajinou. Kim Čong-un so mnou v tomto súhlasí. Stane sa to!" V sobotu sa juhokórejský prezident Mun Če-in a severokórejský vodca Kim Čong-un stretli na rozhovoroch na severnej strane pohraničnej dediny Pchanmundžom. Táto ich prekvapivá schôdzka bola už druhou v priebehu mesiaca. Kim na nej podľa Mun Če-ina znovu potvrdil ochotu vzdať sa jadrových zbraní a absolvovať summit s Trumpom.


Stoltenberg: Brány NATO zostávajú pre záujemcov otvorené

Šéf NATO Jens Stoltenberg vyzdvihol úlohu aliancie v otázkach bezpečnosti a stability.

BRUSEL. Brány Severoatlantickej aliancie zostávajú aj naďalej otvorené pre krajiny, ktoré majú záujem do nej vstúpiť, vyhlásil v piatok generálny tajomník NATO Jens Stoltenberg. Jeho slová zazneli po rokovaní ministrov zahraničných vecí členských krajín NATO v Bruseli - na predposlednom stretnutí šéfov rezortov diplomacie pred júlovým summitom Aliancie (11.-12. 7. 2018). Politiku otvorených dverí označil najvyšší predstaviteľ NATO na záverečnej tlačovej konferencii za historický úspech, ktorý priniesol miliónom Európanov stabilitu, mier a rozkvet, preto dvere do NATO zostanú i naďalej otvorené. Stoltenberg zdôraznil, že o prípadnom pričlenení rozhodne výlučne zainteresovaná krajina a spoločenstvo 29 členských štátov, nikto iný nemá právo do toho hovoriť ani to vetovať. Pozorovatelia toto konštatovanie vykladajú tak, že Stoltenberg narážal v tejto súvislosti na Ruskú federáciu, ktorá sa netají pretrvávajúcimi výhradami voči rozširovaniu Aliancie.


V Jarovciach zadržali jedenásť migrantov aj prevádzača

V aute boli ľudia zo Sýrie, Pakistanu a Iraku.

BRATISLAVA. V stredu predpoludním v bratislavských Jarovciach zastavila policajná hliadka dodávku s rakúskym evidenčným číslom, v ktorej neskôr odhalili 11 migrantov. Ako polícia informuje na svojom profile na sociálnej sieti, pri kontrole sa dal vodič na útek, hliadka ho prenasledovala a po krátkom čase zadržala. "Policajti zistili, že vo vozidle je aj ďalších 11 osôb, konkrétne zo Sýrie, Pakistanu a Iraku. S vozidlom prekročili pravdepodobne maďarsko-slovenské hranice a smerovali do Rakúska," uvádza polícia.Prípad následne prevzal vyšetrovateľ národnej jednotky boja proti nelegálnej migrácii. Podozrivý z prevádzačstva je v tomto prípade 38-ročný Slovák, za čo mu v prípade dokázania viny hrozí trest sedem až 10 rokov väzenia. "Ak dôjde k jeho obvineniu a vyšetrovateľ zistí dôvody väzby, bude navrhovať aj jeho väzbu. Cudzincov prevzalo príslušné oddelenie cudzineckej polície," dodáva polícia.


Ukrajinci odoberali vo februári zo Slovenska menej plynu ako v januári

Preprava plynu na začiatku roka bola neporovnateľne nižšia ako na začiatku vlaňajška.

BRATISLAVA. Ukrajinci sa vo februári príliš na zemný plyn zo Slovenska nespoliehali. Kým ešte v januári odoberali prostredníctvom slovensko-ukrajinského plynovodu Vojany-Užhorod denne zhruba 19 miliónov metrov kubických plynu, vo februári to bolo 6,3 milióna metrov kubických. Ako vyplýva z informácií zverejnených slovenským prepravcom plynu, spoločnosťou Eustream, za posledných päť februárových dní sa zvýšila preprava vojanským plynovodom na 12,9 milióna metrov kubických. Prvé marcové dni však preprava klesla iba na úroveň dvoch miliónov metrov kubických.Preprava plynu zo Slovenska na Ukrajinu na začiatku tohto roka bola neporovnateľne nižšia ako na začiatku vlaňajška. V januári minulého roku bol totiž vojanský plynovod využívaný takmer na maximum, keď sa denne prepravilo od 39 mil. do 41 mil. metrov kubických plynu. V prvom štvrťroku minulého roka dostávala Ukrajina zo Slovenska denne 40 mil. až 42 mil. metrov kubických plynu.V apríli minulého roka odoberal náš východný sused prostredníctvom reverzného plynovodu Vojany – Užhorod len od zhruba 9 mil. do 11 mil. metrov kubických plynu denne. V máji sa odbery pohybovali už na úrovni necelých 32 miliónov metrov kubických. Počas letných mesiacov júl a august bola preprava plynu vojanským plynovodom na úrovni od 23 mil. do 24 mil. metrov kubických. Stále platí, že doterajší rekord zaznamenal slovenský prepravca plynu v sobotu 29. októbra 2016. Vtedy sa reverzným tokom v Budinciach prepravilo vyše 44 miliónov kubíkov plynu.Najviac zemného plynu prepravil Eustream hlavným plynovodom Bratstvo, ktorý vedie z Ruska cez Ukrajinu na Slovensko a potom ďalej do západnej Európy. Koncom minulého roka sa týmto plynovodom prepravilo na Slovensko zhruba od 120 mil. do 151 mil. metrov kubických plynu denne. Počas prvých dní nového roka bola denná preprava plynu na úrovni 120 miliónov metrov kubických. Vo februári sa plynovodom Bratstvo prepravilo od 58 mil. do 115 miliónov metrov kubických plynu denne. V prvých marcových dňoch to bolo 115 mil. až 121 miliónov metrov kubických plynu denne.Slovensko-rakúskym plynovodom sa vo februári na Slovensko doviezlo od 375 tisíc do 700 tisíc metrov kubických plynu. Zo Slovenska do Rakúska sa cez Baumgarten vyviezlo zhruba od 84 miliónov do 130 miliónov metrov kubických. Do Českej republiky išlo zo Slovenska vo februárových dňoch od 3,7 milióna do 11,2 milióna metrov kubických plynu denne. Naopak, z Česka sa cez Lanžhot doviezlo na naše územie počas februárových dní v tomto roku od 28 miliónov do 42,2 milióna metrov kubických plynu denne.Bez veľkého využitia zostáva slovensko-maďarské plynovodné prepojenie. Vlani len v októbri firma Eustream zaznamenala na tomto plynovode prepravu plynu zo Slovenska do Maďarska, a to v celkovom objeme 2,4 milióna metrov kubických. Slovenská spoločnosť Eustream je však presvedčená, že toto plynovodné prepojenie má budúcnosť. Pološtátna firma vníma plynovodné prepojenie s južným susedom ako dôležitú a perspektívnu súčasť strategickej infraštruktúry, ktorá prispieva k celkovej stabilite a posilneniu bezpečnosti dodávok v stredoeurópskom regióne.Plynovodné prepojenie medzi Slovenskom a Maďarskom bude zrejme viac využívané po dobudovaní plynovodného prepojenia medzi Slovenskom a Poľskom. Z Poľska budú potom môcť totiž dodávatelia ponúknuť svojim zákazníkom aj LNG plyn. Plynovod by mal byť podľa odborníkov viac využívaný aj v prípade rôznych krízových situácií.


KOMERČNÝ OBSAHTipy na hotely s najlepšími toboganmi

Hľadáte pre svoju rodinnú dovolenku hotel s vlastným aquaparkom a toboganmi? Tieto hotely vás určite nesklamú.

Leňošenie na plážovom lehátku je príjemný dovolenkový relax. Ako však zabaviť akčnejších členov rodiny? Nemusíte počas dovolenky vyrážať do verejných aquaparkov. Stačí, ak si dovolenku rezervujete v hoteli s najlepšími toboganmi v okolí. Pozrite si naše tipy na hotely, v ktorých budete mať skvelú vodnú zábavu len na pár krokov od svojej izby. Hotel Sunwing Waterworld Makadi 5* leží priamo na dlhej piesočnej pláži s centrami vodných športov. V hoteli je vynikajúce zázemie pre rodiny s malými deťmi. Hotelový vodný park ponúka celý rad vodných atrakcií. Tobogany sú v celkovej dĺžke 515 m. Okrem toho tu nájdete vodopády, vlnobitie, divokú aj pokojnú rieku, vodné pevnosti a relaxačné bazény. Hotel Acapulco Beach Club & Resort 5* sa nachádza priamo na dlhej piesočnej pláži. Je obklopený krásnou záhradou a neďaleko sa nachádza golfové ihrisko. Hotel má zábavný bazénový komplex s pirátskou loďou a vyše dvadsiatkou toboganov. Deti si môžu užiť aj hotelový lunapark. Hotel DIT Evrika Beach Club Hotel 4* sa nachádza pri piesočnej pláži s pozvoľným vstupom do mora. V okolí hotela sa rozprestiera záhrada a veľký aquapark. Populárne tobogany ako tornádo s pádom do sférickej gule, špirála, kamikadze alebo lenivá rieka sú sústredené v časti pre dospelých. Detská časť aquaparku je situovaná do plytkého bazéna s minitoboganmi, vodným domčekom a ďalšími atrakciami. Hotel Sirenis Cocotal Beach Resort Casino & Aquagames 5* je luxusný karibský hotelový komplex. Hotelový vodný park Watergames je unikátom v regióne a zaručuje skvelú zábavu celej rodine. Na ploche 12 tisíc m2 je množstvo vodných atrakcií. Z 10 metrovej veže sa možno spustiť niekoľkými toboganmi. Užiť si možno aj 4 rýchlostné šmykľavky. Detská časť aquaparku je sústredená okolo pirátskeho kútika. Hotel Eftalia Ocean Resort & Spa 5* sa nachádza blízko piesočnej pláže a zábavnej oblasti Eftalia island. Hotelový aquapark je vybavený množstvom atrakcií. Z toboganov tu nájdete kamikadze, čiernu dieru, twister, bowl a ďalšie. Detská časť parku je tematicky ladená na pirátsku loď. Tiež tu nájdete minitobogany a miniklub.


Tínedžeri z Kanady, podozriví z troch vrážd, asi spáchali samovraždu

OTTAWA. Dvojica tiel, ktorú minulý týždeň našla kanadská polícia v súvislosti s troma vraždami, patrí miestnym mladíkom, ktorých policajti zo zločinov podozrievali. Vyplynulo to z výsledkov pitvy, s ktorými v pondelok polícia oboznámila médiá a podľa ktorých zrejme obaja spáchali samovraždu. Vraždy dvoch cudzincov a kanadského univerzitného profesora otriasli v polovici júla provinciou Britská Kolumbia na západe krajiny. Vyšetrovateľov doviedlo pátranie k 19-ročnému Kamovi McLeodovu a 18-ročnému Bryerovi Schmegelskému , ktorí utiekli na druhý koniec Kanady a policajti kvôli nim spustili veľkú pátraciu akciu. Ich telá našli v hustom lese v provincii Manitoba. Podľa pitvy boli nažive najmenej niekoľko dní potom, čo boli 22. júla naposledy spozorovaní len niekoľko kilometrov od miesta, kde boli neskôr objavené ich telá. Pitva dokázala, že zomreli po zásahu strelnou zbraňou, ktorý si zrejme spôsobili sami. Obaja mladíci pochádzali z mestečka Port Alberni neďaleko Vancouveru. McLeod a Schmegelsky spolu vyrastali a spoločne tiež na Vancouver Island pracovali v supermarkete. Predtým, než sa stali predmetom pátracej operácie, sa spoločne vydali na sever a ich rodičia sa domnievali, že mieria do Yukonského teritória za prácou. Polícia ich obvinila z vraždy 64-ročného univerzitného profesora Leonarda Dycka, ktorého telo bolo nájdené 19. júla pri diaľnici. Podozriví boli aj v prípade zabitia Američanky Chynny Deeseovej a jej austrálskeho priateľa Lucasa Fowlera, ktorých telá sa našli 15. júla tristo kilometrov od miesta, kde zahynul Dyck.


Raši: Slovensko v oblasti kyberbezpečnosti postupuje preventívne

Slovensko čelí kybernetickým útokom takmer na dennej báze.

BRATISLAVA. Kybernetická bezpečnosť je oblasťou, ktorá má veľký investičný deficit, pretože štáty sa ňou začínajú zaoberať až vtedy, keď sa niečo udeje. Slovensko sa rozhodlo postupovať preventívne. Kybernetická bezpečnosť štátu je tak dobrá, ako kvalitná je tá najslabšia súčasť kybernetickej bezpečnosti. Uviedol to podpredseda vlády SR pre investície a informatizáciu Richard Raši (Smer-SD) v pondelok na medzinárodnej konferencii Organizácie pre bezpečnosť a spoluprácu v Európe (OBSE) o kybernetickej bezpečnosti a bezpečnosti pri používaní informačno-komunikačných technológií (IKT). Kybernetická bezpečnosť je podľa Rašiho "životne dôležitá" pre každého človeka a tiež pre každý štát na svete. Väčšina štátov sa ňou však podľa jeho slov začína seriózne zaoberať až vtedy, keď sa niečo udeje, teda po kybernetických útokoch. "Preto sme sa rozhodli na Slovensku postupovať preventívne. Chceme, aby náš úrad mal prehľad, ale aj kontrolu nad tým, čo všetko sa v kybernetickej bezpečnosti robí, aby sa k budovaniu kybernetickej bezpečnosti pristupovalo systémovo, aby to robil úplne každý, pretože kybernetická bezpečnosť štátu je tak dobrá, ako kvalitná je tá najslabšia súčasť kybernetickej bezpečnosti," priblížil Raši v súvislosti s Národným programom vybudovania kybernetickej bezpečnosti, ktorý by mal byť v objeme 40 miliónov eur. Raši skonštatoval, že Slovensko čelí kybernetickým útokom takmer na dennej báze, pričom ide o oblasť, v ktorej sa nikdy nedá hovoriť o úplnom bezpečí. "Na druhej strane musíme urobiť všetko pre to, aby sme pri akomkoľvek kybernetickom útoku z ktorejkoľvek časti sveta vedeli, že sme urobili maximum pre to, aby sme ochránili Slovenskú republiku," podotkol. Zdôraznil, že táto téma sa týka všetkých. "Všetky dáta sú v súčasnosti uložené v elektronickom formáte," dodal. Konferenciu OBSE, ktorá sa koná v Bratislave, považuje Raši za veľmi dôležitú, najmä z pohľadu zjednotenia postupu v kybernetickej bezpečnosti. "Stretávajú sa tu experti, hovoria o svojich skúsenostiach, hovoria o cieľoch a víziách, kde by sme mali postupovať a takto sa aj koordinuje samotná ochrana v celom priestore Európskej únie," poznamenal.